title: A Curious Thing

text: A Curious Thing on skotlantilaisen laulaja-lauluntekijä Amy Macdonaldin toinen studioalbumi, joka julkaistiin 8. maaliskuuta 2010. Albumin ensimmäinen single "Don't Tell Me That It's Over" julkaistiin 1. maaliskuuta 2010.Albumin erikoispainos sisältää bonuslevyn, jolla on livenä Glasgow'n Barrowland-tanssisalissa joulukuussa 2007 äänitetty konsertti. Suurin osa kappaleista on aiemmin julkaistu albumiversioina Macdonaldin esikoisalbumin "This Is the Lifen" eri painoksilla.


title: Olympus E-450

text: Olympus E-450 on pieni mallin päivitys Olympuksen E-420-kameraan. E-450 julkaistiin maaliskuussa 2009. Kuten edeltäjänsä, myös E-450 on Four Thirds -kiinnitystä tukeva järjestelmäkamera. Tätäkin mallia markkinoidaan lauseella: "Yksi markkinoiden pienimmistä järjestelmäkameroista." Ulkoiset mitat ovat 129,5 x 91 x 53 mm. Teknisesti E-450 ei juurikaan eroa edeltäjästään E-420:stä.


title: Olympus E-450

text: Suurin ero edeltäjäänsä E-420:een on taidesuotimet, muutoin kameran ominaisuudet eivät ole muuttuneet merkittävästi.


title: Olympus E-450

text: Merkittävimmät muutokset E-420 ja E-450 -mallien välillä:


title: Olympus E-450

text: Pelkän kamerarungon lisäksi E-450 on tarjolla kahden eri objektiivipakkauksen kanssa:


title: Olympus E-450

text: Koko Olympuksen E-4xx sarja kulkee helposti kuvaajan mukana, varsinkin jos siihen on yhdistetty Olympuksen 25 mm pannukakkuobjektiivi. Pieni koko ja keveys on saavutettu poistamalla otekahva, rungon kuvanvakain ja vaihtamalla akku pienempään kuin muissa Olympuksen järjestelmäkameroissa.


title: Luettelo televisiosarjan Täydelliset naiset henkilöistä

text: Seuraavat henkilöt ovat Edie Brittin perhettä ja tuttuja.


text: Dave Williams, (aikaisemmin David Dash;Neal McDonough) on kahdesti leskeksi jäänyt salaperäinen mies, joka esiteltiin viidennen kauden avausjaksossa Edien uutena miehenä. Dave vakuutti Edien palaamaan Wisteria Lanelle ja yllytti tämän vuokralaisen muuttamaan pois.


text: Dave saa selville, että Karen McCluskey loukkasi Edieta ja yrittää saada tämän pyytämään Edieltä anteeksi. Kun rouva McCluskey kieltäytyy, tämän kissa Toby katoaa salaperäisesti. Kun rouva McCluskey lopulta pahoittelee Edielle, Toby löytyy yhtä salaperäisesti kuin katosikin. Arvaten Daven olevan syyllinen, Karen yritti saada lisätietoja Davesta, jolloin Dave sai kaikki uskomaan Karenin olevan vanhuudenhöperö. Karen joutui väliaikaisesti sairaalaan ja pois päästyään jatkoi tutkimuksiaan siskonsa kanssa. Dave kuristaa lääkärinsä tri Hellerin yökerhon takahuoneessa ja sytyttää rakennuksen palamaan.


text: Dave näkee alituisesti hallusinaatioita kuolleesta vaimostaan ja tyttärestään, ihmisistä joiden kanssa Mike ja Susan joutuivat autokolariin muutamaa vuotta sitten. Dave kertoo kuolleelle perheelleen olevansa pian heidän luona. Edie näkee Daven puhuvan itsekseen eräänä yönä ja yrittäessään saada selville mitä Dave tekee jolloin Dave hyökkää tämän kimppuun. Edie potkaisee Daven pois talostaan. Daven lähtiessä nähdään "takauma", jossa Dave sai kuulla perheensä kuolleen ja joutui vihansa vuoksi mielisairaalaan. Hän muistelee myös ensitapaamistaan Edien kanssa ja saatuaan selville Edien asuneen samalla kadulla Miken kanssa, menee tämän kanssa naimisiin. Mike näkee Daven matkalaukkuineen ja kutsuu tämän asumaan luokseen kunnes asiat selviävät. Myöhemmin Edie tajuaa, ettei halua olla yksin ja ottaa Daven takaisin. Lee saa tietää Bobilta, että Dave kertoi poliiseille Porterin sytyttäneen klubin palamaan ja kertoo asiasta Tomille. Tom kysyy asiasta Davelle ja Dave selittää, että hänen täytyi kertoa poliiseille mitä hän luuli näkevänsä. Parin ystävyys loppuu siihen.


text: Dave suunnittelee retkeä Miken ja Katharinen kanssa. Edien ja Daven ollessa kaupassa eräs pappi tunnistaa Daven ja kutsuu tätä eri nimellä kuin Edie hänet tuntee. Edie ihmettelee tätä ja alkaa tutkia Daven menneisyyttä. Retkellä Daven aikoessa juuri ampua Katherine Edie lähettää Davelle tekstiviestin joka pilaa kaiken. Edie sai Daven salaisuuden selville ja aikoo kysyä asiasta Davelta. Dave palaa kotiin ja löytää Edien, joka paljastaa tietävänsä tämän aikeet. Valitessaan Miken numeron varoittaakseen tätä, Dave yrittää kuristaa Edien. Itkuisena ja humalassa Edie juoksee autolleen ja ajaa pois, mutta lähes törmää Orsoniin ja törmää sähkötolppaan. Astuessaan ulos autosta Edie saa sähköiskun ja kuolee. Dave tajuaa, että Katherinen sijaan hänen pitäisikin tappaa M.J. satuttaakseen Susania saatuaan selville tämän ajaneen autoa kohtalokkaana iltana. Kun Jackson, Susanin poikaystävä palaa, Dave pelkää tämän tietävän liikaa klubilla sattuneesta palosta ja että tämä kertoo asiasta poliisille. Kuullessaan keskustelun jossa Jackson paljastaa olevansa maassa laittomasti Dave antaa asian ilmi poliiseille.


text: Dave yrittää viimeisen kerran kostaa Susanille viemällä tämän ja M.J.:n kalastamaan. Samaan aikaan Mike saa tietää Daven olevan oikeasti David Dash ja että tämän vaimo ja tytär kuolivat kolarissa jonka vuoksi Miken ja Susanin avioliitto päättyi. Dave paljastaa aikeensa ja on juuri tappamassa M.J.:ta kun Mike soittaa ja käskee päästää Susanin ja M.J.:n vapaiksi. Dave muuttaa suunnitelmiaan ja suunnittelee saavansa Susanin katsomaan kuinka Mike törmää autoon jossa Dave on M.J.:n kanssa samalla paikalla jossa Daven vaimo ja tytär kuolivat. Susan kuitenkin yrittää vedota Daveen viimeisen kerran sanomalla mitä tämän tytärkin ajattelisi jos tietäisi tämän aikovan tappaa viattoman lapsen. Daven tytär ilemstyy uudelleen hallusinaationa ja sen tuloksen Dave päästää M.J.:n vapaaksi. Mike törmää Daven autoon, mutta molemmat selviytyvät. Dave kuvittelee mitä olisi tapahtunut jos tämän vaimo ja tytär olisivatkin vain pysyneet kotona. Tapahtuneen jälkeen Dave joutui mielisairaalaan Bostoniin.


text: Umberto Roswell (Matt Cedeno) Umberto nähdään sarjassa ensimmäistä kertaa sarjan 100. jaksossa Edien takauman aikana. Edie muistelee aikaa jolloin hänellä oli avio-ongelmia ex-miehensä Umberton kanssa. Tuntiessaan itsevarmuutensa hiipuvan, Eli Scruggs rauhoittelee Edieta ja saa tämän tuntemaan olonsa paremmaksi. Umberto paljastaa olevansa homo ja jättää Edien. Eli, joka työskentelee kylpyhuoneessa kuulee keskustelun. Humalassa oleva Edie päättää piristää itseään rakastelemalla Elin kanssa. Jakso jää Umberton ainoaksi esiintymiseksi sarjassa.


text: Charles McLain (Greg Evigan) on Edien ensimmäinen aviomies ja Traversin isä. Charles on ammatiltaan lääkäri ja työskentelee "Lääkärit ilman rajoja" -yhdistyksen toiminnassa. Hän ja Edie erosivat Traversin ollessa 2-vuotias ja päättivät että Charlesin olisi parempi kasvattaa poika.


text: Travers McLain (Jake Cherry, 3. kausi; Stephen Lunsford, 5. kausi) on Edien ja tämän ex-miehen Charlesin poika. Travers asuu isänsä kanssa ja mainittiin ensimmäisen kerran sarjan pilottijaksossa, jossa tämän sanottiin olevan Martha Huberin luona Edien "viihdyttäessä" miestä. Häntä ei kuitenkaan sen jälkeen mainittu kuin vasta kolmannella kaudella. Charlesin lähtiessä matkalle Afrikkaan hän jätti Traversin Edien luo. Edie yritti jättää Traversin Carlosin luo lähtiessään juhlimaan, mutta Carlosilla oli treffit joten hän kieltäytyi. Nähdessään Traversin pelaamassa yskikseen kadulla Carlos vei tämän kotiinsa ja kritisoi myöhemmin Edieta tämän kasvatusmetodeista. Edie paljastaa, ettei halunnut Traversin huoltajuutta koska ei tuntenut pystyvänsä pitämään tästä huolta.


text: Myöhemmin Edie käyttää Traversia päästäkseen Carlosin lähelle. Kun Charles tulee hakemaan Traversia Edie yrittää saada yhteishuoltajuuden ajatellessaan Carlosin menettävän kiinnostuksen ilman poikaa. Charles saa selville Edien aikeet jolloin pari riitaantuu. Edie uhkaa palkata asianajajan saadakseen Traversin huoltajuuden itselleen. Myös Carlos saa selville Edien suunnitelman ja sanoo että tämän kannattaisi ajatella Traversin parasta.


text: Edien muuttaessa pois Wisteria Lanelta hän kertoo Traversille viettävänsä Äitienpäivän tämän kanssa. Seuraavan kerran Travers nähdään viidennellä kaudella kun Bree, Gabrielle, Lynette, Susan ja Karen McCluskey vierailevat tämän luona Beecherin akatemiassa ja kertovat tälle Edien kuolemasta ja antavat tälle äitinsä tuhkat. Ollessaan surullinen Edien kuolemasta hän osoittaa sen vihana tätä kohtaan, koska tämä hylkäsi perheensä. Lopulta Travers antaa tälle anteeksi ja pyytää kotirouvia ripottelemaan tuhkat parhaaksi näkemäänsä paikkaan.


text: Ilene Britt (K Callan) on Edien kuollut äiti, joka esiintyy tämän unessa kolmannen kauden lopussa. Ilene syyttää Edieta Carlosin huijaamisesta suhteeseen ja varoittaa tämän kuolevan yksin, kuten äitinsäkin. Edie kuolee myöhemmin auto-onnettomuudessa hetkeä miehensä jättämisen jälkeen, mutta kuolee kaikki Wisteria Lanen asukkaat ympärillään.


text: Austin McCann (Josh Henderson) on vaikeuksiin joutuva 17-vuotias, jolla on ongelmia äitinsä uuden poikaystävän kanssa. Kun Edie, Austinin täti, saa tämän kiinni yrittämästä murtautua taloonsa Edie antaa tämän asua luonaan jonkin aikaa.


text: Austin kiinnostuu Julie Mayerista kuten Juliekin Austinista. Pari alkaa seurustella Carolyn Bigsbyn otettua molemmat panttivangeiksi ostoskeskukseen. Susan ei pidä Julien suhteesta Austiniin, koska Susanin mielestä Austinista ei ole muuta kuin harmia ja pelkää tämän rikkovan tyttärensä sydämen. Kolmannen kauden 11. jaksossa Julie menettää neitsyytensä Austinille ja pian sen jälkeen selviää, että Austin on harrastanut seksiä myös Danielle Van de Kampin kanssa, joka on Julien ystävä. Austin aikoo lopettaa seksisuhteensa Danielleen jottei Julie saa tietää, mutta Danielle alkaa kiristää tätä aikomalla kertoa Julielle. Kolmannen kauden jaksoosa 12., Edie ja Susan näkevät Austinin ja Daniellen harrastamassa seksiä ja jakson lopussa Susan kertoo asiasta Julielle.


text: Myöhemmin Austin sai työn Scavojen pizzeriasta, mutta Lynette antoi tälle potkut marihuanan polttamisesta. Tom kuitenkin palkkasi tämän takaisin koska teini-tyttöjen mielestä Austin on kuuma ja ajateltuaan tämän tuovan paljon high school -tyttöjä pizzerian asiakkaiksi.


text: Myöhemmin Austin saa tietää Daniellen olevan raskaana juuri korjattuaan suhteensa Julieen. Orson käskee Austinia lähtemään kaupungista. Austin kieltäytyy, mutta Andrew sanoo tämän satuttavan Julieta jälleen asian selvitessä, jolloin Austin suostuu lähtemään.


text: Lila ja Paige Dash (Marie Caldare ja Madeleine Michelle Dunn) olivat Dave Williamsin vaimo ja tytär. Molemmat kuolivat auto-onnettomuudessa, johon liittyivät myös Susan ja Mike. Paige syntyi suunnilleen samoihin aikoihin kuin Susanin poika M.J. samassa sairaalassa.


text: Tri Samuel Heller (Stephen Spinella) oli psykiatri, jonka yksi potilaista oli David Dash. Heller sai tietää Daven muuttaneen nimensä Dave Williamsiksi ja palanneensa Fairviewhin ja huolestui asiasta. Heller tulee Fairviewhin etsimään Davea ja lähestyy tätä yökerhossa. Dave kuristaa hänet ja sytyttää klubin palamaan. Ruumin tunnistetaan vasta useita kuukausia myöhemmin, jolloin Karen McCluskey ja hänen siskonsa Roberta saavat selville Daven kostosuunnitelman Susania ja Mikea vastaan.


text: Seuraavat henkilöt ovat Katherine Mayfairin perhettä ja tuttuja.


text: Adam Mayfair (Nathan Fillion) on Katherinen ex-mies ja lääkäri. Adam muutti Wisteria Lanelle Katherine ja Dylan Mayfairin kanssa. Adam ja Katherine menevät talonsa ullakkohuoneeseen ja Adam kysyy "Onko tämä se huone?" Katherine vastaa sen olevan, ja että Dylan haluaa muuttaa siihen. Adamin kysyessä oliko virhe muuttaa takaisin Wisteria Lanelle, Katherine sanoo ettei heillä ollut muuta mahdollisuutta.


text: Sarjassa viitataan usein siihen, että Adamilla on historia naistenmiehenä ja paljastetaan, että hän lähti Chicagosta potilaan takia, joka syytti tätä seksuaalisesta hyväksikäytöstä tämän jätettyä naisen. Katherinen saadessa tietää Adamin ja potilaan suhteesta Katherien käskee Adamia lähtemään. Pakatessaan Adam löytää Lillianin kirjoittaman viestin ja saa selville Katherinen mysteerin, jonka vuoksi Adam jättääkin Katherinen. Jaksossa 4.11 Dylan haluaa puhua Adamille halutessaan tietää totuuden oikeasta isästään. Juteltuaan Katherinelle asiasta, Katherine sanoo haluavansa palata yhteen, mutta Adam vakuuttaa antavansa tälle vain viimeisen alibin ja sen jälkeen kaikki olisi ohi.


text: Neljännen kauden lopussa Adam ja Katherine sopivat ja menevät yhdessä Dylanin sello-konsertiin. Koska Adam ei ole ikinä tavannut Waynea hän ei tiennyt miltä tämä näyttää ja suostuu auttamaan Waynea tämän auton temppuillessa. Wayne lyö Adamin tajuttomaksi, vie tämän hylätylle talolle ja hakkaa tämän niin pahasti että luuli Adamin kuolleen. Waynen lähtiessä hoitelemaan Katherine, Adama varastaa auton ja suuntaa kohti Wisteria Lanelle pelastaakseen Katherinen Waynelta. Adam saapuu paikalle juuri kun Wayne aikoo ampua Katherinen. Miehet tappelevat ja Adam onnistuu saamaan aseen Waynelta. Bree vie Adamin siistiytymään, jolloin Katherine ampuu Waynen. Viiden vuoden kuluttua oletetaan, että Katherine ja Adam erosivat, koska Adamista ei ole mitään merkkiä.


text: Dylan Mayfair (Lyndsy Fonseca) on Katherinen tytär, joka on adoptoitu Romaniasta sekä oikean Dylanin, joka kuoli kirjahyllyn kaaduttua päälle, siskopuoli. Vaikka Dylan ei muista mitään aikasemmasta Wisteria Lanella asumisesta, perhe muuttaa takaisin kadlle. Dylan löytää lapun, jonka Katherine heitti takkaan, josta saa käsityksen että Katherine tappoi Dylanin oikean isän. Neljännen kauden ajan Dylan saa selville lisää menneisyydestään.


text: Viiden vuoden ajassa eteenpäin menon jälkeen Dylan jättää Katherinen puhelimeen viestin, että hän on juuri palannut Pariisista, jossa hänen sulhasensa kosi Eiffel-tornin alla. Viidennellä kaudella Katherine paljastaa, että Dylan on mennyt naimisiin ja että Dylan ja tämän mies Bradley ovat saaneet vauvan. Katherine miettii Wisteria Lanelta poismuuttoa Dylanin tarvitessa apua vauvan kanssa. Dylan asuu perheineen Baltimoressa.


text: Dylan palaa Wisteria Lanelle, kun Katherine puukottaa itseään. Katherine väittää puukottajan olleen Mike, jolloin Susan tajuaa tämän tarvitsevan apua. Saadessaan tietää vain perheenjäsenen voivan lähettää ihmisen mielisairaalaan Susan soittaa Dylanin paikalle teeskennellen olevansa lääkäri. Dylan palaa ja Susanin yrittäessä puhua tälle Dylan käyttäytyy ilkeästi. Dylan kuitenkin luulee Susanin puukottaneen äitiään olettaessaan Miken olevan naimisissa Katherinen kanssa. Susan näyttää Dylanille hääkuva-albuminsa, jolloin Dylan tajuaa äitinsä valehdelleen ja eläneen haavekuvissa. Vieraillessaan äitinsä luona sairaalassa Dylan kertoo tietävänsä Susanin ja Miken olevan naimisissa, jolloin Katherine saa hermoromahduksen.


text: Lillian Simms (Ellen Geer) oli Katherinen täti - vanhahko nainen, joka omisti talon 4356 Wisteria Lane. Sairastuttuaan Lillian muutti vanhainkotiin, mutta vuokrasi taloaan elättääkseen itsensä. Ensimmäiset kolme tuotantokautta Mike vuokrasi taloa. Kun Mike muutti pois, Edie vakuutti rouva Simmsin olemaan vuokraamatta taloa Carlosille. Kun Katherine muutti taloon neljännellä kaudella, hän väitti muuttaneensa Wisteria Lanelle pitääkseen huolta tädistään. Jaksossa "If There's Anything I Can't Stand" Lillian Simms muutti takaisin kotiinsa voidakseen elää siellä viimeiset hetkensä. Saavuttuaan Lillian kertoi Katherinelle kuinka hän tuntee syyllisyyttä ja että hänen mielestään Katherinen pitäisi kertoa Dylanille totuus 12 vuoden takaisista tapahtumista. Päiviä myöhemmin Lillian teeskentelee ottavansa unilääkettä ennen Katherinen lähtöä ja kutsuu Dylanin huoneeseensa. Lillian yrittää kertoa Dylanille mitä tapahtui ja miksi Dylan ei muista aikaisempaa asumistaan Wisteria Lanella, mutta Katherine saapuu huoneseen ja estää Lilliania kertomasta totuutta. Myöhemmin samana päivänä Lillian kirjoitti lapun, taitteli sen ja kuoli pudottaen lapun lattialle.


text: Wayne Davis (Gary Cole) oli poliisikonstaapeli, Katherinen ensimmäinen aviomies ja "oikean" Dylanin isä. Takaumassa näytetään kuinka Waynella oli alkoholiongelma ja kuinka tämä hakkasi vaimoaan, jonka vuoksi Katherine jätti tämän. Wayne vietti 12 vuotta yrittäen jäljittää Katherinen ja tyttärensä ja löysikin Katherinen lopulta Wisteria Lanelta. Wayne halusi oppia tuntemaan tyttärensä, kunnes Katherine kertoi, ettei Dylan ole tämän lapsi. Kuultuaan tämän Wayne vei molempien dna:ta sairaalaan ja saikin kuulla ettei ole Dylanin isä. Wayne yrittää saada kaikin keinoin selville mitä hänen tyttärelleen tapahtui ja uhkaa jopa tappaa Katherinen jotta tämä kertoisi. Wayne piti Katherinea ja Bree Hodgea panttivankeina, kunnes Katherine vihdoin kertoi totuuden. Selvisi, että Dylan kuoli kaapiin kaaduttua tämän päälle yritettyään saada nuken kaapin päältä. Katherine ja Lillian hautasivat Dylanin takapihalleen, jottei Wayne voisi vakuuttaa poliiseja Katherinen syyllisyydestä. Onnettomuuden jälkeen Katherine meni romanialaiseen orpokotiin ja löysi tyttäreltään näyttävän nuoren tytön. Katherine adoptoi tytön ja muutti tämän nimen Dylan Mayfairiksi peitelläkseen oikean tyttärensä kuolemaa. Waynen saatua tietää tästä än aikoi tappaa Katherinen kunnes Adam tuli pelastamaan tämän. Tappelun jälkeen Wayne menettää aseen ja Bree menee puhdistamaan Adamin saamia ruhjeita. Katherine jaa olohuoneeseen osoittaen Waynea aseella ja lopulta ampuu tämän.


text: Sylvia Greene (Melora Walters) oli nainen Adamin menneisyydestä; ilmestytyään Wisteria Lanelle Adam kertoo vihaisesti tämän pilanneen elämänsä. Myöhemmin paljastuu, että Sylvia oli Adamin rakastajar Chicagossa ja hän uhkasi Adamia syytteellä jos tämä lopettaisi suhteen. Jaksossa "Something's Coming" Bree kutsuu Sylvian taloonsa, jolloin tämä lukkiutuu kylpyhuoneeseen jonne Breen, Orsonin ja Benjaminin oli tarkoitus mennä suojaan tornadolta. He kuitenkin löytävät komeron jossa olla suojassa ja paljastuu, että Adamilla oli suhde Sylvian kanssa. Tornadon aikana Sylvia tulee ulos kylpyhuoneesta ja anelee Adamia palaamaan kanssaan Chicagoon. Kun Adam ei tee mitään, hän on avaamassa ulko-ovea ja uhkaa kertoa kaiken mitä Chicagossa tapahtui. Tämän sanottuaan Sylvia avaa oven ja tornado vetää tämän pyörteeseensä. Myöhemmin Kayla Scavo löytää Sylvian kuolleena.


text: Seuraavat henkilöt ovat Angie Bolenin perhettä ja tuttuja.


text: Nick Bolen (aikaisemmin Dominic De Luca) (Jeffrey Nordling) on Angie Bolenin manipuloiva aviomies. Nickillä oli suhde Susan Mayerin tyttären Julien kanssa. Kun Julie keskeytti lääkiksen ja aloitti työnsä tarjoilijan hän alkoi tapailla naimisissa olevaa miestä. Mies paljastuu Nickiksi, tämän vieraillessa sairaalassa Julien luona, jolloin hän paljastaa oikean nimensä olevan Dominic. Paljastettiin, ettei Nick ole italialainen kuten vaimonsa. Nick menee Susanin talolle yrittämään saada Julien takaisin. Lynette on viemässä Susanille jotain ja kuulee Julien ja Nickin välisen keskustelun. Nickin lähdettyä Julie myöntää Lynettelle suhteensa Nickiin. Lynette menee Nickin luo käskemään tämän pysyä erossa Juliesta, mutta Nick alkaa uhkailla Lynettea. Paljastui, että Angie tiesi suhteesta ja löi miestään siitä hyvästä.


text: Danny Bolen (aikaisemmin Tyler De Luca) (Beau Mirchoff) on Angie ja Nick Bolenin poika. Danny on useaan otteeseen sanonut, ettei halunnut muuttaa Fairview'hin. Dannylla on tunteita Julie Mayeria kohtaan, mutta osoittaa välillä myös vihaa tätä kohtaan. Hän tietää myös isänsä ja Julien välisestä suhteesta. Julien sanottua Dannylle ettei heistä tule ikinä paria, Danny yrittää tedä itsemurhan lääkkeiden yliannostuksella. Sairaalassa hoitaja Mona Clark pitää Dannystä huolta ja Monan kutsuttua häntä Dannyksi Danny sanoo nimensä olevan Tyles. Myöhemmin Danny alkaa seurustella Ana Solisin kanssa, joka huolestuttaa Angieta tämän ollessa varma että Ana vielä särkee Dannyn sydämen.


text: Rose De Luca on Angien äiti, joka asuu New Yorkissa. Hänellä on vieraantuneet välit tyttäreensä, joka aikoinaan joutui karkamaan poliiseita kertomatta olinpaikkaansa äidilleen.


text: Emily Portsmith (Julie McNiven) oli kahvila "The Coffee Cup"issa työskennellyt tarjoilija. Eräänä iltana Nickin lähtiessä, Emily kää sulkemaan kahvilaa ja joutuu kuristetuksi. Emily jätetään kuolleena kahvilan lattialle. Jaksossa "Would I Think of Suicide?" Emily löydetään kuolleena, jonka vuoksi ihmiset alkavat osallistua itsepuolustuskursseille.


text: Seuraavat henkilöt ovat Karen McCluskeyn perhettä ja tuttuja.


text: Roberta Simmons (Lily Tomlin) on Karen McCluskeyn nuorempi sisar, jolle Karen soitti jouduttuaan sairaalaan Daven juoniteltua tätä vastaan, jotta he voisivat ottaa selvää Davesta. Puhelinyhtiössä työskentelynsä avulla Roberta sai selville, että Dave oli ottanut säännöllisesti yhteyttä tri Samuel Helleriin, vankipsykiatriin. Sisarukset suuntasivat kohti Hellerin toimistoa, mutteivat koskaan löytäneet tätä, sillä Dave oli jo murhannut tämän. Roberta kertoo Karenille olevansa väsynyt väijymiseen ja jättää Karenin jatkamaan tutkimuksia yksin. Hellerin vastaanottovirkailijan kertoessa Karenille lääkärin olevan kuollut Karen soittaa Robertalle varoittaakseen tätä jolloin Roberta palaa siskonsa avuksi. Karen ja Roberta murtautuvat Daven taloon saadakseen todisteita tämän mahdollisista aikeista. Etsivät Lyons ja Collins löytävät heidät Daven talosta ja vievät heidät kuulusteluihin, jossa kaikki lopulta tajuavat Daven olevan Susanin ja Miken perässä.


text: Ida Greenberg (Pat Crawford Brown) oli Wisteria Lanen asukas ja Karen McCluskeyn naapuri. Ensimmäisen kerran Ida esiintyi jaksossa "Come In, Stranger" naapurina, joka valitti jonkun katsovan aina suihkussa ollessaan. Toisella kaudella selvisi, että Idalla on alkoholiongelma. Ida pääsee alkoholismistaan eroon pyydettyään Jumalalta apua, jolloin hänen viinapullonsa ammutaan Miken talon tapahtumien vuoksi. Samassa jaksossa paljastuu, että Ida käy metodistikirkossa. Kun Mike herää koomastaan Idan siskonpoika, tri Lee Craig kertoo asiasta Idalle joka levittää ilosanomaa Wisteria Lanella. Idan aikoessa lähteä matkalle jaksossa "Sweetheart, I Have to Confess" Susan varastaa tämän taksin. Neljännellä kaudella Ida on alkanut juodan uudelleen. Kun on aika valita uusi naapuruston puheenjohtaja Ida on homonaapureita vastaan, ei heidän suihkulähteen vaan homouden vuoksi. Tornadovaroituksen aikana Ida piiloutuu rouva McCLukseyn kellariin yhdessä Scavojen kanssa. Talo tuhoutuu tornadon aikana ja pian varmistuukin, että Ida kuoli uhraten itsensä Lynetten lapsien ja miehen takia. Paljastuu myös, että Ida oli nuoruudessaan erittäin hyvä baseball-pelaaja ja pelasi jopa ammatikseen II Maailmansodan aikana. Lynette ja rouva McCluskey ripottelevat Idan tuhkat baseball-kentälle, jolla Ida pelasi parhaimpina vuosinaan.


text: Roy Bender (Orson Bean) on myyjä, joka alkaa seurustella Karenin kanssa kuudennella tuotantokaudella. Pari löytää yhdessä Julien kun tätä on kuristettu. Roy ja Karen tunnustavat myöhemmin rakastavansa toisiaan. Myöhemmin Lynette palkkaa Royn korjaajaksi Karenin ehdotuksesta. Silloin Royn paljastetaan olevan hieman vanhanaikainen naisiin tullessa eikä hän pidä Lynette pomottavan Tomia. Bree palkkaa Royn vahtimaan Orsonia pelätessään tämän tekevän itsemurhan.


text: Seuraavat henkilöt ovat Mary Alice Youngin perhettä ja tuttuja.


text: Paul Young, aikaisemmin Todd Forrest (Mark Moses) on sarjan kertoja Mary Alice Youngin leski. Vuosia ennen sarjan alkua Paul auttoi vaimoaan hävittämään Deirdre Taylorin ruumiin Mary Alicen tapettua tämä. Mary Alicen itsemurhan jälkeen Susan antoi Paulille uhkauskirjeen, jonka hän löysi Mary Alicen tavaroiden joukosta. Paul palkkasi yksityisetsivän, joka sai selville että Martha Huber lähetti Mary Alicelle kyseisen uhkauksen. Huber ei kuitenkaan tuntenut katumusta Mary Alicen kuolemasta kutsuen tätä kamalaksi ihmiseksi, joka ansaitsi kuolla. Sen vuoksi Paul päättikin murhata Huberin. Paul laittoi Huberin rannekorun ja sormuksen Mike Delfinon autotalliin lavastaakseen tämän syylliseksi. Marthan päiväkirjojen avulla hänen siskonsa Felicia Tilman sai selville, että Paul ja Mary Alice murhasivat Mike Delfinon ex-morsiamen Deirdren. Mike kidnappasi Paulin aikoen tappaa tämän, mutta päästi tämän vapaaksi tajuttuaan Zachin olevan Miken biologinen lapsi.


text: Felicia Tilman halusi kuitenkin saada Paulin maksamaan teoistaan. Felicia aikoi kertoa Noah Taylorille Paulin osasta Noahin tyttären Deirdren murhaan toivoen Noahin tekevän asialle jotain. Felician suunnitelma epäonnistui Zach Youngin kiristäessä isoisänsä säästämään Paulin hengen. Felicia muutti takaisin Wisteria Lanelle ja alkoi terrorisoida Paulia. Paulin menetettyä kontrollinsa ja hyökättyä Felician kimppuun useiden todistajien edessä, Felicia lavasti oman murhansa leikkaamalla kaksi sormeaan irti. Paul pidätettiin ja myös Zach hylkäsi tämän perittyään isoisänsä omaisuuden ja tajuttuuan Paulin murhanneen Martha Huberin.


text: Zachary "Zach" Young, aikaisemmin Dana Taylor (Cody Kasch) on henkisesti epävakaa Paulin ja Mary Alicen poika. Zachin biologiset vanhemmat ovat Deirdre Taylor ja Mike Delfino. Mike sai kuitenkin tietää pojastaan vasta ensimmäisen kauden lopussa.


text: Zach oli kadoksissa siitä asti kun hän piti Susania panttivankinaan kunnes Susan näki tämän puistossa. Susan osti tälle lounasta ja kertoi haluavansa auttaa tätä. Zach sanoi haluavansa sopia Julien kanssa, jolloin Susan ehdotti tämän lähtevän Utahiin etsimään isäänsä. Kuukausia myöhemmin Felicia Tilmanin lavastettu Paul omasta murhastaan Paul anoi Zachia pyytämään Noah Taylorilta rahaa asianajajaa varten. Noah ei sostunut vaan sanoi aikovansa jättää Zachin perinnöttömäksi koska Zach ei ole rohkea. Halutessaan todistaa Noahin vääräksi Zach käänsi Noahin hengityskoneen pois päältä ja sai tietää perivänsä koko tämän omaisuuden ja tajusi ettei halunnut olla tekemisissä Paulin kanssa.


text: Seuraavan kerran Zach nähtiin kolmannen kauden jaksossa "Not WhileI'm Around" Gabriellen salaisena ihailijana. Zach lähetti Gabriellelle kukkia, juhlapukuja ja kalliita koruja paljastaen todellisen henkilöllisyytensä vasta tavatessaan tämän ravintolassa. Zach yritti tehdä Gabrielleen vaikutuksen kalliilla lahjoilla ja rikkauksillaan. Zach sai myös Gabriellen viimeisimmän poikaystävän jättämään tämän väittämällä Gabriellen olevan liian vanha. Gabrielle oli surullinen ja juovuksissa ja herätessään seuraavana aamuna hän makasi sängyssään Zachin kanssa. Zach väitti parin harrastaneen seksiä eikä Gabrielle muistanut mitään illan tapahtumista. Gabrielle pyysi Carlosia pelästyttämään Zachin, mutta Carlos sai selville Zachin olevan niin hyvin varustettu, ettei Gabrielle unohtaisi maanneensa tämän kanssa. Gabrielle käski Zachia jättäämään hänet rauhaan Zachin kosittua Pizzeariassa. Gabrielle sanoi, ettei halua minkäänlaista suhdetta tämän kanssa, jolloin Zach sanoi Gabriellen vielä löytävän itsensä yksin.


text: Betty Applewhite (Alfre Woodard) on entinen pianisti ja nykyinen yksinhuoltajaäiti, jolla on vahvat uskot. Toisen kauden alussa Betty suostuu organisoimaan Rex Van de Kampin hautajaisia Breen pyynnöstä. Bettyn ja perheen syy muuttaa Chicagosta Wisteria Lanelle on salaperäinen ja melko epäilyttävä, sillä hän lukitsi oman poikansa Calebin kellariinsa. Betty osti Wisteria Lanen talonsa puhelimen välityksellä ja muutti uuteen kotiinsa keskellä yötä, joka herätti kotirouvissa epäilystä. Lopulta Betty paljasti Breelle poikansa Calebin murhanneen Matthew'n tyttöystävän Melanie Fosterin paikallisessa lautatarhassa.


text:
Samaan aikaan Bettyn poika Matthew on alkanut seurustella Danielle Van de Kampin kanssa. Matthew haluaa "normaalin elämän" ilman salaisuuksia ja paineita näyttää vakuuttavalta. Yhdessä Matthew ja Danielle keksivät juonen jolla Caleb saataisiin hoitokotiin. Matthew huijaa veljensä menemään Daniellen taloon ja raiskaamaan tämän. Bree löytää Calebin ahdistelemasta Daniellea ja sanoo Bettylle aikovansa soittaa poliisit ja lähettää Calebin hoitoon. Betty ei suostu vaan päättää myrkyttää Calebin koska ei halua tämän joutuvan lukkojen taa. Myrkyttämällä Calebin Betty toisi tälle rauhan ja paremman elämän, koska omien sanojensa mukaan Caleb ansaitsee "niin paljon parempaa." Betty vie Calebin piknikille, jossa hän antaa tälle kulhon myrkyttämäänsä jäätelöä. Pidätellessään kyyneliä Betty sanoo Matthew'n jääneen kotiin, koska päivä oli tarkoitettu vain heille kahdelle. Caleb kysyy onko Matthew vihainen hänelle ja Betty kysyy miksi olisi. Silloin Betty saa tietää kammottavan totuuden Calebin kertoessa mitä oikeasti tapahtui. Betty estää Calebia syömästä myrkytettyä jäätelöä ja palaa Wisteria Lanelle, jossa lukitsee Matthew'n kellariin rangaistukseksi. Myöhemmin Danielle saapuu Matthew'n avuksi ja lyö Bettyn tajuttomaksi. Pari pakenee ja jättää Bettyn kellarin lattialle.
Betty päättää olevan parasta muuttaa pois Wisteria Lanelta ja pakkaa tavaransa ja jättää talon yhdessä Calebin kanssa keskellä yötä. Betty kertoo Calebille, että tästä lähtien he ovat kahdestaan. Poliisi kuitenkin saapuu ja pidättää molemmat kaikkien naapuruston asukkaiden silmien edessä. Vankilassa Betty saa tietää, ettei Caleb ollut Melanie Fosterin murhan takana, vaan murhaaja olikin Matthew. Betty soittaa Breelle, joka on psykiatrisessa sairaalassa ja varoittaa tätä Daniellen turvallisuudesta. Breem paetessa sairaalasta Matthew ja Danielle suuntaavat takaisin naapurustoon hakemaan tavaroita. Daniellen yrittäessä murtautua äitinsä kassakaappiin Matthew palaa Applewhiten kotiin hakemaan käteistä. Betty on kuitenkin odottamassa tätä ja paljastaa saaneensa selville totuuden ja miten järkyttynyt hän oli saatuaam selville tämän syyttäneen omaa veljeään. Matthew'n mukaan Betty rakasti Calebia enemmän kuin tätä. Betty on samaa mieltä sanoen olevansa ainut ihminen kuka tulisi koskaan rakastamaan Calebia. Matthew lähtee Daniellen luo ennen kuin Betty soittaa virkavallalle.


text: Van de Kampien kotona Matthew tähtää aseella Breehen ja Daniellelle paljastuu kuka Matthew oikeasti on ja juuri kun Matthew on ampumassa, poliisin tarkka-ampujan luoti osuu tähän. Betty ja Caleb katsovat kun Matthew'n ruumis viedään pois ja lähtevät Wisteria Lanelta parempaan ja rauhallisempaan elämään.


text: Caleb ja Matthew Applewhite (Page Kennedy ja NaShawn Kearse - Caleb; Mehcad Brooks - Matthew) ovat Betty Applewhiten pojat. Ennen kuin Applewhitet muuttivat Fairview'hin, Matthew seurusteli Melanie Foster nimisen tytön kanssa. Matthew yritti päättää parin suhteen, mutta Melanie ei antanut asian olla. Matthew pyysi Melanieta tapaamaan tämän lautatarhassa, mutta paikalle saapuikin Caleb joka kertoi Melanielle rakastavansa tätä. Melanie vain nauroi asialle, jolloin Caleb yritti suudella tätä. Melanie läpsäisee Calebia ja lyö tätä rautatangolla. Caleb pelästyy ja lyö Melanieta rautatangolla päähän. Melanie kaatuu ja luullen tappaneensa tytön Caleb pakenee. Matthew tulee paikalle myöhemmin ja kertoo vielä elossa olleelle Melanielle, ettei Caleb tarkoittanut pahaa, mutta Melanie uhkaa mennä poliisien puheille jolleivat he palaa yhteen. Matthew anelee Melanieta, mutta Melanie lähtee pois. Matthew lyös Melanieta tangolla kolmesti, tappaen tämän ja asettaa takkinsa tämän päälle.


text: Matthew ja Betty lukitsivat Calebin kellariin rangaistuksena Melanien kuolemasta, mutta Betty ei tiennyt Matthew'n olevan oikea tappaja. Matthew alkaa seurustella Danielle Van de Kampin kanssa, mutta Daniellen äiti Bree ei pidä parin suhteesta. Matthew ja Danielle suunnittelevat juonen saadakseen Calebin hoitokotiin. Matthew kertoo Calebille Daniellen pitävän tästä ja Daniellen haluavan Calebin suutelevan tätä. Caleb menee Van de Kampien luo ja Daniellen huoneeseen, mutta Danielle alkaa huutaa apua. Bree tulee huoneeseen aseen kanssa ja pelottaa Calebin tiehensä. Bettyn päättäessä mieluummin tappaa Caleb kuin lähettää tämä hoitokotiin, Caleb kertoo Bettylle Matthew'n käskeneen tätä menemään Daniellen luo. Betty ei tapakaan Calebia vaan lukitsee Matthew'n kellariin. Danielle löytää Matthew'n ja Bettyn tuodessa ruokaa Danielle lyö Bettyn tajuttomaksi, jonka jälkeen pari karkaa. Betty saa tietää Matthew'n tappaneen Melanien ja kertoo asiasta Breelle. Bree kiirehtii kotiin ja löytääkin Matthew'n ja Daniellen hakemasta rahaa ja ruokaa. Bree ei päästä paria lähtemään, jolloin Matthew uhkaa Breeta aseella käskien tämän siirtyä pois tieltä. Bree ei suostu väistämään ja juuri kun Matthew on ampumassa poliisien tarkka-ampuja upottaa luotinsa Matthew'n rintaan. Caleb ja Betty lähtevät Wisteria Lanelta Matthew'n kuoleman jälkeen.


text: Lee McDermott (Kevin Rahm) on Bobin aviomies. Pari on asunut Susan Delfinon naapurissa osoitteessa 4351 Wisteria Lane neljännen kauden alusta saakka. Aluksi Lee ja Bob eivät pitäneet Susanista laikaan ja kaikki Susanin yritykset saada pari pitämään itsestään epäonnistuivat. Bob ja Lee vihittiin neljännen kauden lopussa. Viidennen kauden edetessä Leen nähdään osallistuvan enemmän kotirouvien juoruiluun ja puuhasteluun ja viettääkin aikaa naisten viikoittaisessa pokeri-illassa. Lee ja Susan jopa menivät kerran yhdessä homobaariin viettämään illan juoden. Seuraavana aamuna Susan heräsi Leen vierestä ja sai vaikutelman että pari harrasti yön aikana seksiä. Lopulta Susan puhuu asista Leelle, joka kertoo ettei mitään tapahtunut. Jacksonin lähdettyä klubipalon jälkisotkujen aikaan, Leen ja Susanin välille syntyy ystävyyssuhde. Kuudennen kauden ensimmäisessä jaksossa Lee on saanut juuri kiinteistövälittäjän toimilupansa ja myy Youngien talon Boleneilla. Myynnin aikana Angie Bolen ihmettelee talon alhaista myyntihintaa ja lopulta Lee tunnustaa, että Mary Alice teki talossa itsemurhan. Lee ja Bob vahtivat kuudennen kauden aikana myös M.J. Delfinoa. Leesta tulee "vaihtoehtoinen kotirouva" ottaen joskus osaa tyttöjen juoruryhmään yhdessä Karen McCluskeyn kanssa.


text: Bob Hunter (Tuc Watkins) on Leen aviomies. Muutamaa päivää pariskunnan muuton jälkeen Susan yritti saada parin pitämään itsestään ja pilasi vahingossa Bobin 2000 dollarin Dolce & Gabbanan puvun. Bob ja Lee menivät naimisiin neljännen kauden lopussa. Bob on juristi ja olikin Porter Scavon asianajajana kun tätä syytettiin baarin tuhopoltosta. Bob oli myös Danny Bolenin asianajaja kuudennella kaudella kun Dannya syytettiin Julie Mayerin kuristamisesta.


text: Eddie Orlofsky (Josh Zuckerman) on Dannyn ystävä, joka oli yksi harvoista jotka pysyivät Dannyn puolella kun tätä syytettiin Julien kuristamisesta. Eddie nähtiin ensimmäisen kerran, kun tämä tuli Bolenien luo ja pyysi kaveriaan Dannyakorjaamaan autoaan. Eddien on näytetty työskentelevän "The Coffee Cup" -kahvilassa, jossa Emily Portsmithistä tulee toinen Fairview'n kuristajan uhri. Eddie kutsuu Julien ja Dannyn katsomaan stand-up komediaansa paikalliseen klubiin. Myöhemmin Eddie tappaa Prestonin ex-kihlatun Irinan, kun tämä torjui hänet.


title: Hinnalla millä hyvänsä

text: Hinnalla millä hyvänsä voi tarkoittaa ainakin seuraavia:


title: Henrik Johansén

text: Henrik Johansén on suomalainen tennisvalmentaja. Hän valmensi Jarkko Niemistä vuosina 1996–2003. Suomen Tennisliitto valitsi hänet vuoden 1999 valmentajaksi. Johansén toimi Suomen Davis Cup -joukkueen kapteenina vuosina 2002–2004. Davis cup -joukkueen kakkosvalmentajana hän toimi vuosina 1994–1999.


title: Henrik Johansén

text: Nykyisin hän opettaa liikuntaa Luostarivuoren koulussa sekä Luostarivuoren lukiossa ja toimii tenniksen valmentajana Kerttulin lukiossa.


title: Athens News

text: Athens News on Kreikassa julkaistava englanninkielinen sanomalehti. Lehden ensimmäinen numero ilmestyi 29. tammikuuta 1952. Lehden päämaja on Ateenassa.


title: Athens News

text: Athens News on ensimmäinen kreikkalainen lehti, jota julkaistaan myös internetissä. Ensimmäinen internet-versio julkaistiin vuonna 1995. Vuodesta 2001 lehtiä on jaettu vain perjantaisin. Elokuussa 2008 lehden omistajaksi tuli Myenpi Publishing. Lehden nykyinen päätoimittaja on vuodesta 2009 saakka ollut Ioanna Papadimitropoulou.


Jääkiekon maailmanmestaruuskilpailut 1971 käytiin Sveitsissä, Bern ja Geneve. Karsintaotteluissa täytettiin Itä-Saksan vapaaehtoisesti jättämä A-sarjapaikka. Tuon paikan onnistui Länsi-Saksa ottamaan.
A-sarjan turnauksessa Neuvostoliitto voitti maailmanmestaruuden, mutta Euroopan mestaruus turnauksen, johon ei huomioitu Yhdysvaltain otteluita, voitti Tšekkoslovakia. Myös B-sarja oteltiin Sveitsissä, C-sarjaa kamppailtiin Alankomaissa.


title: Jääkiekon maailmanmestaruuskilpailut 1971

text: Yhdysvallat putosi B-sarjaan.


text: Tšekkoslovakia voitti Euroopan mestaruuden keskinäisten otteluiden perusteella.


text: Sveitsi nousi A-sarjaan. Itävalta ja Italia putosivat C-sarjaan.


text: Romania ja Ranska nousivat B-sarjaan.


title: Big Brother 2010

text: Big Brother 2010 oli tositelevisiosarja Big Brotherin suomalaisen version 6. tuotantokausi. Kausi alkoi 24. elokuuta 2010 ja päättyi 28. marraskuuta 2010 kestäen 97 päivää. Kauden voitti Niko Nousiainen.


title: Big Brother 2010

text: Susanna Laine toimi "Big Brother Talk Show'n" juontajana, ja Elina Viitanen "Big Brother Extran" juontajana. "Big Brother 2010 alkaa" -lähetyksen Laine ja Viitanen juonsivat yhdessä; lisäksi Viitanen oli mukana 12. syyskuuta 2010 lähtien "Big Brother Talk Show'ssa" toisena juontaja päivittämässä katsojille äänestystilannetta.


title: Big Brother 2010

text: Tälle tuotantokaudelle BB-talon paikka vaihtui Espoon Kivenlahdesta Espoon Kiloon. Hakutilaisuudet 6. tuotantokaudelle järjestettiin maalis–huhtikuussa 2010 Helsingissä, Turussa, Lappeenrannassa, Kuopiossa, Jyväskylässä, Tampereella, Oulussa ja Rovaniemellä.


title: Big Brother 2010

text: Kauden alkua seuraavana päivänä esitetty kooste 1. päivän tapahtumista sai keskimäärin 628 000 katsojaa ja ensimmäinen BB Extra -jakso 170 000 katsojaa. Tuotantokauden finaalilähetys sai keskimäärin 578 000 katsojaa.31. lokakuuta 2010 Niko N lähettiin asukasvaihtoon Slovenian julkkis-Big Brotherin 1. tuotantokaudelle. Vastaavasti Sloveniasta tuli Suomeen yksi asukas, Sandra Auer. 6. marraskuuta 2010 Sandra palasi takaisin Sloveniaan ja samana päivänä myös Niko N palasi takaisin Suomeen.


title: Fourní

text:
Fourní (; myös "Furní") on minolaisaikaisen hautausmaan arkeologinen kohde Kreetan saarella Kreikassa. Se sijaitsee Archánes-Asteroúsian kunnassa Fourní-nimisellä kukkulalla, josta kohde on saanut nimensä.
Fourní sijaitsi lähellä Archáneen minolaisen palatsin ja asutuksen paikkaa. Lähellä on myös Gioúchtas- eli Juktasvuori, jossa oli merkittävä pyhäkkö. Hautausmaa oli käytössä yli 1000 vuotta, noin vuodesta 2400 eaa. (kaudelta EM II) vuoteen 1200 eaa. (kaudelle LM IIIC). Tämä tekee siitä merkittävimmän tunnetun minolaisen hautausmaan.


title: Fourní

text: Hautausmaalla on ollut lukuisia hautarakennuksia, joista monia on käytetty hyvin pitkään niin, että niihin on haudattu uusia henkilöitä. Monet haudoista ovat säilyneet hyväkuntoisina. Fournísta on löydetty yli 20 "tholos"-tyyppistä hautaa. Ne ovat peräisin 1300-luvulta eaa. Haudoilla on samanlaiset pohjapiirrokset kuin Mykenessä ja Orkhomenoksessa. Yksi "tholos"-haudoista (hauta A) on tunnistettu mitä todennäköisemmin kuninkaallisen naisen haudaksi.


title: Fourní

text: Hautausmaan itäosassa oleva rakennus (rakennus 4) on tunnistettu paikaksi, jossa on todennäköisesti järjestetty hautausseremonioita, huolehdittu vainajien ruumiista sekä valmistettu erilaisia tässä tarvittavia välineitä ja aineita. Rakennuksessa on ollut muun muassa viininpuristin. Rakennus on ollut käytössä 1500-luvulla eaa.


title: Fourní

text: Éfi ja Giánnis Sakellarákis aloittivat ensimmäisinä kaivaukset Fourníssa vuonna 1964. Kaivaukset kestivät ainakin vuoteen 1995. Fournísta tehtyjä löytöjä on esillä Iraklionin arkeologisessa museossa.


title: Jay Dratler

text: Jay Dratler (14. syyskuuta 1911 New York, New York – 21. syyskuuta 1968 México, Meksiko) oli yhdysvaltalainen kirjailija ja käsikirjoittaja. Hän kirjoitti käsikirjoituksia erityisesti film noir -elokuviin.


title: Jay Dratler

text: Dratlerin esikoisromaani oli vuonna 1936 julkaistu "Manhattan Side Street". Dratler muutti Hollywoodiin vuonna 1940 ja 1944 hän oli ehdolla Oscar-palkinnon saajaksi elokuvasta "Laura". Muita Dratlerin käsikirjoittamia elokuvia ovat muun muassa "Jälki häviää tyhjään" (1946) ja "Soittakaa Northside 777" (1948).


title: Pikkukaskelotti

text: Pikkukaskelotti ("Kogia sima") on kaskelottien heimoon kuuluva hammasvalas. Se on maailman pienin kaskelottilaji. Pikkukaskelottia pidettiin 1960-luvun puoliväliin asti kuuluvana samaan lajiin kääpiökaskelotin kanssa.


title: Pikkukaskelotti

text: Pikkukaskelotin ruumiinpituus on 2,1–2,7 metriä, josta pää muodostaa noin kuudesosan. Paino on 136–172 kiloa. Ruumiinmuoto on pyöriäismäinen ja roteva. Kuono on lyhyt, ja kallo epäsymmetrinen. Kuono ulottuu selvästi pidemmälle kuin pieni alaleuka. Rintaevät ovat lyhyet ja leveät. Pyrstön haarat ovat leveät ja hieman loviset. Sukupuolten väliset erot ovat vähäisiä. Kiilteettömät hampaat ovat ohuet ja hyvin terävät. Niitä on alaleuassa yleensä 8-11, mutta harvoin jopa 13. Pieniä hampaita voi olla myös yläleuassa, mutta ne ovat käyttökelvottomia. Nahka on ryppyinen, mutta tätä hyvin vaikea nähdä suoraan. Selkäpuolen väritys vaihtelee sinisenruskeasta oliivinruskeaan. Vatsapuoli on vaaleampi, joskus hieman pinkinsävyinen. Päässä on silmien alapuolella ympyränmuotoinen vaalea laikku. Lisäksi sillä on silmien takana vaalea, kidusta muistuttava juova. Samanlainen juova on myös kääpiökaskelotilla. Lajit muistuttavat suuresti toisiaan. Pikkukaskelotti on kuitenkin kääpiökaskelottia pienempi ja teräväkuonoisempi. Lisäksi pikkukaskelotin selkäevä on korkeampi ja hieman lähempänä keskiselkää.


title: Pikkukaskelotti

text: Pikkukaskelotti on trooppisten ja lauhkeiden merien kosmopoliitti. Niitä havaitaan enimmäkseen lämpimiltä mannerjalusten ja mannerrinteiden vesiltä. Se on ilmeisesti joillain alueilla kuten Malediiveilla varsin yleinen. Tyynessä valtameressä levinneisyys ulottuu Japanista ja Brittiläisestä Kolumbiasta Uuteen-Seelantiin ja Chileen; Intian valtameressä Etelä-Afrikasta Omaniin, ja Indonesiaan ja Australiaan. Länsi-Atlantin eläinten elinalue ulottuu Virginiasta Brasilian Rio Grande do Suliin. Atlantin itärannikolla se ulottuu Välimereltä Kapmaahan. Maailman pikkukaskelottien koko määrästä ei ole arvioita, mutta Tyynenmeren trooppisissa eteläosissa elää ehkä noin 11 000 valasta ja Meksikonlahdella muutama sata yksilöä. Mahdollisista vaelluksista ei tiedetä juuri mitään. Geenitutkimusten mukaan Atlantin pikkukaskelotit eroavat perinnöllisesti Intian- ja Tyynen valtameren yksilöistä, joten pikkukaskelotti saatetaan tulevaisuudessa jakaa kahteen lajiin.


title: Pikkukaskelotti

text: Pikkukaskelotteja harppuunoitiin jo 1800-luvulla, mutta ei ole koskaan kärsinyt laajasti kaupallisesta valaanpyynnistä. Pienten Antillien, Japanin, Sri Lankan, Indonesian, Brasilian ja joidenkin muiden alueiden kalastajat tappavat satunnaisesti pikkukaskeleotteja, mutta eivät ole yleensä heidän pääriistaa. Nuottojen, ajoverkkojen ja muiden kalastusvälineiden aiheuttama kuolleisuus näyttää kuitenkin olevan suurempi uhka lajille. Mahdollisesti niitä kuolee ja loukkaantuu myös törmäyksissä laivojen kanssa koska ne kelluvat usein pinnalla. Niiden tiedetään myös nielevän muoviroskia, joka puolestaan aiheuttaa ruuansulatusongelmia ja voi johtaa valaan kuolemaan. Muovit on ehkä sekoitettu kalmareihin. Muita mahdollisia uhkia ovat lisääntyvä kilpailu ravinnosta kapallisten kalastusalusten kanssa, saastuminen ja siitä aiheutuva ympäristömyrkkyjen kerääntyminen kaskelotin elimistöön. Pikkukaskelotti kuuluu lajin kauppaa rajoittava CITES-sopimuksen liitteeseen II. IUCN luokittelee se puutteellisesti tunnetuksi. Siitä tarvittaisiinkin lisätutkimuksia, jotta uhanalaisuus pystyttäisiin määrittelemään.


title: Pikkukaskelotti

text: Pikkukaskelottien on kuvailtu olevan hidasliikkeisiä eläimiä, jotka kelluvat pinnalla lähellä rantaa. Ne viihtyvätkin pinnalla ja liikkuvat yleensä yksin tai korkeintaan kymmenen yksilön parvina. Sukukypsät urokset ja naaraat liikkuvat samoissa ryhmissä. On jonkin verran näyttöä siitä, että nuoret yksilöt liikkuisivat aikuisista erillään omissa ryhmissä. Ne lähestyvät laivoja vain harvoin. Pikkukaskelotti hankkii ravintonsa matalammalta kuin kääpiökaskelotti, mutta pystyvät ilmeisesti sukeltamaan ainakin 300 metrin syvyyteen. Ravinto koostuu suurimmaksi osaksi pääjalkaisista, mutta vähäisemmissä määrin myös syvänmerenkaloista ja äyriäisistä.


title: Pikkukaskelotti

text: Pikkukaskelotit saattavat synnyttää eteläisellä pallonpuoliskolla joulu-maaliskuussa. Pikkukaskelotittinaaraan kantoaika kestää noin yhdeksän kuukautta, jonka jälkeen se synnyttää yhden poikasen. Vastasyntynyt on noin metrin pituinen ja painaa 40–50 kiloa. Emo imettää sitä noin vuoden, jonka aikana poikanen kasvaa ainakin 1,5 metrin pituiseksi. Poikanen tulee sukukypsäksi 2,5-5 vuoden ikäisenä tai kasvettuaan noin kaksimetriseksi. Naaraat synnyttävät 1-2 kahden vuoden välein.


title: Granma (täsmennyssivu)

text: Granma voi tarkoittaa seuraavia:


title: Kiukaisten lukio

text: Kiukaisten lukio oli Euran Kiukaisissa toimiva lukio, joka Kiukaisten liityttyä Euraan vuonna 2009 kuului hallinnollisesti Euran lukioon. Sitä ennen se toimi itsenäinenä vuodesta 1961 lähtien. Koulujen yhteinen rehtori oli Kiukaisten liityttyä Euraan Jukka Pirttimäki. Kiukaisten yhteiskoulun rehtori Sanna Salminen hoiti Kiukaisten lukion käytännön asioita Kiukaisissa.


title: Kiukaisten lukio

text: Koulun toimintaan on vaikuttanut entisen Kiukaisten kunnan kaksijakoisuus (Kiukainen-Panelia). Koulu oli siksi aiemmin osittain sisäoppilaitos. Tämä mahdollisti sen, että oppilaita tuli kouluun myös oman kunnan ulkopuolelta. 1990-luvulta lähtien lukio on ollut hevostalouteen ja hevosurheiluun erikoistunut lukio. Lukio kuuluu myös Satakunnan toisen asteen koulutusverkostoon.


title: Kiukaisten lukio

text: Kiukaisten lukion viimeiset abiturientit lakitettiin Kiukaisissa keväällä 2011. Syksystä 2011 asti ovat Kiukaisten lukionkin oppilaat käyneet lukiota Eurassa, Euran kunnan lakkautettua Kiukaisten lukion.


Kiukaisten lukio


title: Petropavl

text: Petropavl () eli Petropavlovsk () on kaupunki Kazakstanissa. Se sijaitsee Länsi-Siperian alangon lounaisosassa Išim-joen rannalla. Kaupunki on Pohjois-Kazakstanin alueen keskus. Sen kautta kulkee Siperian rautatie, josta haarautuu rata Kökşetawhun. Asukkaita on 203 803 (2012).


title: Petropavl

text: Kaupunki on saanut alkunsa venäläisten vuonna 1752 perustamasta rajalinnoituksesta. Vuonna 1807 siitä tuli Petropavlovskin kaupunki. Vuosina 1824–1839 se oli Omskin alueeseen kuuluneen piirikunnan ja vuosina 1868–1918 Akmolinskin alueeseen kuuluneen kihlakunnan keskus. Kaupunki oli tärkeä Venäjän ja Keski-Aasian välisen kaupan välittäjä. Vuonna 1896 sen kautta rakennettiin Siperian rata. Neuvostoaikana Petropavlovskista kehittyi huomattava teollisuuskeskus.


title: Petropavl

text: Liikenneyhteydet... Ilmasto on kuiva ja mantereinen. Ilman keskilämpötila on 1,5 °C Kostanain sääaseman vuosien 1961-1990 mittausten mukaan. Tammikuun keskilämpötila on -17,5 °C ja heinäkuun 19,8 °C. Vuoden keskimäämäinen sademäärä on 365,9 millimetriä. Tyypillisesti eniten sataa heinäkuussa (keskiarv0 58,5 mm) ja vähiten maaliskuussa (keskimäärin 14,4 millimetriä).


title: Tobol

text: Tobol ( ja ) on Kazakstanissa ja Venäjällä virtaava Irtyšjokeen sen vasemmalta puolelta yhtyvä sivujoki, jonka valuma-alue sijaitsee eteläisen Uralvuoriston itäpuolen arolla.


title: Tobol

text: Joen lähteet sijaitsevat Turgain ylätasangolla () ja se virtaa sieltä 1591 kilometriä kunnes se yhtyy Irtyšjokeen 643 kilometriä . Yläjuoksulla joki virtaa Qostanayn alueella Kazakstanissa keskijuoksulle asti. Siellä se ylittää valtiorajan ja siirtyy Venäjällä Kurganin ja Tjumenin alueille, missä se virtaa Länsi-Siperian alangolla kohti koillista. Alangolla joki alkaa mutkitella muodostaen paikoin makkarajärviä.


title: Tobol

text: Suurimmat Tobolin sivujoet ovat Ui, Iset, Tura ja Tavda, jotka yhtyvät jokeen vasemmalta, ja Ubagan, joka yhtyy siihen oikealta. Tobolin varrella sijaitsevat Lisakovskin, Rudnyin, Qostanayn, Kurganin ja Jalutorovskin kaupungit. Lähellä joen suuta sijaitsee Tobolskin kaupunki. Joki on liikennöintikelpoinen Irtyškistä alkaen 437 kilometrin matkalta ylävirtaan päin, mikä on noin neljäsosa Tobolin pituudesta. Yläjuoksulla harrastetaan esimerkiksi koskenlaskua. Tobolin vesireitti jatkaa Irtyšin jälkeen yhtymällä Objokeen ja Ob laskee lopuksi Obinlahteen, joka sijaitsee Pohjoisen jäämeren Karanmeressä .


title: Tobol

text: Tobol ja sen sivujoet muodostavat yhdessä 426 000 neliökilometrin suuruisen valuma-alueen, mikä tekee 14,5 % koko Objoen valuma-alueesta . Taulukossa on lueteltu suurimmat sivujoet (osa tiedoista puuttuvat):


title: Tobol

text: Lähteet: 1 =


title: Tobol

text: Toboljoki virtaa Siperiassa arovyöhykkeellä ja sen alajuoksu yhtyy Irtyšjokeen metsäaron alueella. Toboljoen valuma-alueella vallitsee Uralvuorten itäpuolella mannermainen ilmasto ja siellä sataa kausiluonteisesti alkukesästä alkaen enemmän, mutta sitten syksyllä vähemmän. Jokeen päätyvästä vedestä suurin osa saadaan keväällä lumen sulamisesta. Keväällä onkin joessa eniten vettä ja joen vedenpinta alenee kesän aikana Toboljoen sivujoissa lähes olemattomaksi. Kevättulva alkaa yläjuoksulla huhtikuun puolivälissä ja päättyy kesäkuun puolivälissä. Alajuoksulla tulvakausi loppuu elokuun alussa. Ilmasto on hieman kosteampaa joen alajuoksulla, missä sademäärät ovat vastaavasti suuremmat. Talvella joki on jäässä. Se jäätyy lokakuun ja marraskuun vaihteessa ja jäät lähtevät huhtikuun loppupuoliskolla tai toukokuun alussa.


title: Tobol

text: Eräs virtaaman mittauspiste sijaitsee keskijuoksulla 898 kilometriä Tobolin suusta, missä keskivirtaamaksi (MQ) on saatu 26,3 kuutiometriä sekunnissa (m³/s). Tobolin suulla keskivirtaama on 805 m³/s, keskialivirtaama (MNQ) 348 m³/s ja keskiylivirtaama (MHQ) 6 350 m³/s. Veden keskimääräinen sameus ilmaistaan kiintoaineen määränä vedessä ja se on Tobolilla 260 grammaa kuutiometrissä. Vesi kuljettaa kiintoainetta mukanaan 1 600 tonnia vuodessa.


title: Yrityspuisto

text: Yrityspuisto (engl. "business park") on paikka, johon on keskitetty usean yrityksen toimistotilat ja yritysten tarvitsemat palvelut. Tällä toimitilakonseptilla pyritään kehittämään työympäristöjä, tehostamaan organisaation toimintaa ja edistämään ihmisten työssä viihtymistä. Yrityspuistojen käyttäjäyritykset ovat usein pieniä startup-yrityksiä.


title: Yrityspuisto

text:
Tyypillinen business park koostuu useasta toimitilarakennuksesta, joilla on yhteinen laaja palveluvalikoima sekä sisäkaupunkimainen miljöö, jossa rakennuksesta toiseen liikkumista on helpotettu yhdyskäytävillä. Yrityspuistoksi ei siis yleensä kutsuta mitä tahansa yritys- tai teollisuuskeskittymää. Kiinteistöt ovat tyypillisesti kiinteistösijoittajien omistuksessa ja käyttäjäyritykset ovat tiloissa vuokralla.
Tekniikkaan liittyvää yrityspuistoa voidaan kutsua teknologiakeskukseksi tai -kyläksi, tieteeseen liittyvää tiedepuistoksi.


title: Hanhiluoto

text: Hanhiluoto () on Porin 58. kaupunginosa. Se muodostaa yhdessä Kirjurinluodon ja Raatimiehenluodon kanssa Kokemäenjoen suiston suurimman saaren. Hanhiluoto sijaitsee saaren lounais-, Kirjurinluoto kaakkois- ja Raatimiehenluoto pohjoisosassa. Hanhiluodon länsipuolella virtaa Huvilajuopa, jonka toisella puolella on Hevosluoto. Etelässä, Kokemäenjoen etelärannalla on Karjaranta.


title: Hanhiluoto

text: Hanhiluodossa on kaupungin puutarha sekä Hanhipuisto, joka on koko perheen näyttelypuisto ja Satakunnan Vihertietokeskus. Alueen pohjoisosassa, Huvilajuovan molemmin puolin sijaitsee valtakunnallisesti arvokkaaksi rakennetuksi kulttuuriympäristöksi määritelty huvila-alue, jonka vanhimmat huvilat ovat peräisin 1900-luvun alusta. Hanhiluodossa on myös luontopolku, joka kiertää vehreän Polsanluodon. Luotojen alue on linnustoltaan hyvin monipuolinen ja alueella viihtyvät muun muassa monet vesilinnut ja haikarat. Hanhiluodon luoteisosassa Länsitien takana sijaitsee Porin Golfkerhon omistama Kalafornian golfkenttä.


title: Iset

text:
Iset () on Venäjällä Uralin federaatiopiirissä Sverdlovskin-, Kurganin- ja Tjumenin alueella virtaava Objoen vesistöön kuuluva Toboljoen vasemmanpuoleinen sivujoki, jonka valuma-alue sijaitsee keskisen Uralvuoriston itäpuolella taigan alueella.
Joen lähteet sijaitsevat Jekaterinburgin ympäristössä ja joen lähteeksi on mainittu Isetin tekojärvi. Joki virtaa 606 kilometriä kunnes se yhtyy Pamjatnojen kylässä () Toboljokeen 437 kilometriä ennen Irtyšjoen yhtymäkohtaa. Joen korkeusero lähdejärvestä suistoon, joka on 50,8 metriä mpy., on noin 200 metriä. Joen keskimmääräiseksi kaltevuudeksi saadaan silloin 0,33 metriä kilometrille. Irtyšjoki on Pohjoiseen jäämereen laskevan Objoen suuri sivujoki.


title: Iset

text: Joen pääuoma saa nykyään alkunsa Sverdlovskin alueella sijaitsevan Jekaterinburgin ulkopuolelle nostetusta Isetin tekojärvestä. Jo ennen joen saapumista kaupunkiin, virtaa se kolmen muun tekojärven eli Melkojeen (), Verhne-Isetskin () ja kaupungin keskustan järven läpi. Heti kaupungin ulkopuolella se kulkee Nižne-Isetckin () tekojärven läpi. Sverdlovskin alueella se virtaa matkallaan Aramilin ja Kamensk-Uralskin kautta. Kurganin aluerajan ylitettyään se saapuu ensin Kataiskiin. Joki on laskeutunut ensin Uralvuorten itärinteiltä alas Länsi-Siperian alangolle, missä sen alkaa Kurganin alueella meanderoida sitä enemmän, mitä lähemmäksi suistoa se lähestyy. Joki virtaa alangolla aluksi itään kulkien ensin Dalmatovon ja sitten Šadrinskin läpi. Sitten joki kääntyy koilliseen. Suistoalue sijaitsee Tjumenin alueella noin 40 kilometriä Tjumenista itään. Joki on navigoitavissa suistosta ylös aina Šadrinskiin asti.


title: Iset

text: Iset ja sen sivujoet muodostavat yhdessä 58 900 neliökilometrin suuruisen valuma-alueen , jonka pinta-ala on 2,0 % koko Objoen valuma-alueesta. Taulukossa on lueteltu suurimmat Isetin sivujoet (osa tiedoista puuttuvat):


title: Iset

text: Lähteet: 1 =


title: Iset

text: Joki virtaa Uralvuoriston itäpuolella, missä ilmasto on mannermainen. Siellä sataa, kun ilmamassat tuovat kosteaa ilmaa Atlantintilta Uralin yli tai suoraan Pohjoiselta jäämereltä. Itä- ja kaakkoistuulet ovat pääsääntöisesti kuivia. Idästä saapuu alueelle korkeapaineita, jotka lukkiutuessaan alueelle aiheuttavat kesäisin pitkiä hellejaksoja ja talvella pakkaskausia. Uralin itäpuolen sateet ovat vähäisempiä kuin länsipuolella. Talvella joki jäätyy marraskuussa ja jäät lähtevät huhtikuussa.


title: Iset

text: Joen keskivirtaamaa on havainnoitu mittauspisteessä, joka sijaitsee 105 kilometriä joen suistosta. Se on keskimmäärin 73,08 kuutiometriä sekunnissa (m³/s). Suurin joen virtaama saadaan keväisin, kun talven lumet sulaavat. Ennätys on mitattu huhtikuussa 1947, jolloin se oli 910 m³/s, vaikka keskiylivirtaama on 245,3 m³/s. Kevättulva laantuu kesäkuussa ja kesäsateet ylläpitävät joen uomassa vettä. Syksyllä sateet laantuvat kohden talvea ja kun vesi sataa lumena, voidaan joessa mitata pieniä alivirtaamia. Pienin alivirtaana 3,95 m³/s on tammikuulta 1937, vaikka keskialivirtaama onkin 21,3 m³/s.


title: Palmukyyhky

text: Palmukyyhky ("Streptopelia senegalensis"), myös "Stigmatopelia senegalensis", on laajalle alueelle Afrikassa ja Aasiassa levinnyt kyyhkylintu. Sen elinympäristö ulottuu Afrikan pohjois- ja länsiosista mantereen itäreunaan, Arabian niemimaalle ja idässä aina Intiaan ja Bangladeshiin saakka. Lajista tunnetaan viisi alalajia. Lajin holotyypin kuvaili Carl von Linné Senegalista 1766.


title: Foúrnoi

text: Foúrnoi (; myös "Foúrni") eli Foúrnoi Korséon (Φούρνοι Κορσέων) tai "Foúrnoi Ikarías" (, ”Ikarían Foúrnoi”) on pieni Pohjoisen Egean saariin kuuluva saariryhmä Kreikassa. Sen saaret sijaitsevat Egeanmereen kuuluvassa Ikaríanmeressä Ikarían ja Sámoksen välissä Pátmoksen pohjoispuolella. Hallinnollisesti saaret kuuluvat Foúrnoi Korséonin kuntaan, Ikarían alueyksikköön ja Pohjois-Egean saarten alueeseen.


title: Foúrnoi

text: Saariryhmään kuuluu yhteensä 18 saarta, joista suurin osa on hyvin pieniä. Saariryhmän kolme suurinta saarta, jotka ovat Foúrnoi, Thýmaina ja Ágios Minás, ovat asuttuja, kun taas muut saaret ovat asumattomia. Pääsaarella olevista kylistä Foúrnoin kylä on suurin, toiseksi suurin on pohjoisessa oleva Chrysomiliá. Koko saaristossa Chrysomiliá on kolmanneksi suurin, toiseksi suurin on Thýmainan kylä. Foúrnoin kylässä on kelvollinen lauttasatama, ja lauttoja kulkee myös Thýmainaan.


title: Foúrnoi

text: Saarten useat asukkaat ovat kalastajia, mutta kesäisin asukkaat saavat tuloja myös turisteista, esimerkiksi huonevuokrista ja pitopalvelusta. Pääsaarella on myös useita hiekkarantoja, kuten Vlycháda, Vitsiliá, Petrokopió, Elidáki ja Balí.


title: Lars Lundahl

text: Lars Lundahl (11. helmikuuta 1840 Oulu – 23. maaliskuuta 1905 Oulu) oli suomalainen merikapteeni ja ruotsiksi kirjoittanut runoilija.


title: Lars Lundahl

text: Lundahlin vanhemmat olivat Abraham Lundahl ja Catarina Charlotta Cajanus. Ilmari Kiannon äiti Cecilia Septimia Catharina Lundahl (1842–1924) oli Lundahlin sisar. Lundahl kävi Oulun yläalkeiskoulua vuodesta 1848, mutta erosi 1856 koulun kolmannelta luokalta ja lähti merille. Hän oli aluksi Itämerellä purjehtivissa aluksissa, mutta lähti sitten pidemmille matkoille – aluksi Irlantiin ja Välimerelle ja myöhemmin kauemmaskin. Lundahl suoritti perämiehen tutkinnon 1861 ja vuonna 1864 hän toimi jo "Salmi"-laivan kapteenina.


title: Lars Lundahl

text: Lundahl oli vuosina 1874–1880 maissa J. W. Snellmanin kauppahuoneen omistaman Röytän sahan esimiehenä Torniossa. Vuosina 1880–1884 hän toimi parkki "Ahkeran" ja parkki "Jennyn" kapteenina tehden matkoja muun muassa Kuubaan, Meksikonlahdelle ja Rioon. Lundahl suoritti sitten höyrylaivakapteenin tutkinnon ja toimi kesäisin Laatokalla Valamon luostarisaarelle liikennettä hoitaneiden alusten kapteenina. Talvikaudet hän vietti Oulussa.


title: Lars Lundahl

text: Lundahl oli vuodesta 1863 lähtien naimisissa Hilma Elisabet Samulinin kanssa (s. 1843, k. 1912). Perheeseen syntyi neljä poikaa ja tytär, joka oli naimisissa rautatievirkamies ja runoilija Gunnar von Numersin kanssa.


title: Lars Lundahl

text: Lundahl kirjoitti ruotsinkielisiä runomuotoisia kirjeitä, runotervehdyksiä, onnittelurunoja häitä ja merkkipäiviä varten sekä muistorunoja edesmenneille ystävilleen ja tuttavilleen. Kaksi hänen runokirjaansa painettiin 1880-luvun puolivälissä omakustanteena Hampurissa. Lundahl kirjoitti myös satiirisen kronikan Oulussa 2.–3. marraskuuta 1882 raivonneesta tulipalosta.


title: Koko Suomi

text: Koko Suomi on Juan Muteniacin ensimmäinen studioalbumi, joka julkaistiin 10. maaliskuuta 2010 Northgrind Musicin kautta. Levyn jakelusta vastaa Supersounds.


title: Koko Suomi

text: "Koko Suomi" on niin sanottu tuottajalevy, eli kappaleiden lauluosuuksista vastaavat eri artistit, kun taas Juan Muteniac on tuottanut kappaleet. Albumilla vierailevat Asa, Markiisi Skandaali, Gee, Joniveli, Vapaapudotus, Timo Pieni Huijaus, OG Ikonen, Kymppilinja, Tasis ja Ezkimo. Kappaleet on nauhoitettu eri studioilla ympäri Suomea, ja levyn on masteroinut Iso H Rähinä Records -studiolla.


title: Pikkuturturikyyhky

text: Pikkuturturikyyhky ("Streptopelia tranquebarica") on eteläaasialainen kyyhkylintu. Sen elinympäristö ulottuu Intiasta Kiinaan, Taiwaniin, Indokiinaan ja Filippiineille. Lajista tunnetaan kaksi alalajia. Lajin holotyypin kuvaili Johann Hermann Tranquebariasta Intiasta 1804.


title: Ferdinand Flodin

text: Ferdinand Flodin (15. toukokuuta 1826 Vaasa – 3. heinäkuuta 1916 Helsinki) oli suomalainen piirilääkäri ja kaunokirjallisuuden ruotsintaja.


title: Ferdinand Flodin

text: Flodinin vanhemmat olivat Vaasan läänin veromestari Johan Ulric Flodin ja Sofia Gustava Thitz. Perheessä oli neljä lasta joista Ferdinand oli toiseksi vanhin. Hän kävi Vaasan triviaalikoulua ja pääsi ylioppilaaksi 1842. Flodin valmistui filosofian kandidaatiksi 1850, lääketieteen kandidaatiksi 1855, lääketieteen lisensiaatiksi 1857 sekä lääketieteen ja kirurgian tohtoriksi 1860.


title: Ferdinand Flodin

text: Flodin toimi Vaasan vankilan ja sairaalan vt. lääkärinä vuonna 1856, Vaasan kaupunginlääkärinä ja "2. Vaasan ruotujakoisen tarkk'ampujapataljoonan" lääkärinä 1857–1860 sekä Heinolan piirilääkärinä 1860–1888. Jäätyään 1888 eläkkeelle Flodin muutti Helsinkiin ja harjoitti siellä vielä yksityispraktiikkaa. Heinolassa asuessaan Flodin oli vuoden verran kaupunginvaltuuteetuna, osallistui säästöpankin perustamiseen 1883 ja oli myös aloitteentekijänä uutta kansakoulua rakennettaessa 1884. Hän oli hankkimassa myös uusia alttaritauluja Heinolan kirkkoon 1864.


title: Ferdinand Flodin

text: Eläkevuosinaan Flodin käänsi ruotsin kielelle italialaista, ranskalaista ja englantilaista kaunokirjallisuutta muun muassa suorasanaisen version Danten Jumalaisesta näytelmästä. Monet Flodinin kääntämät tekstit ilmestyivät hänen poikansa Karl Flodinin julkaisemassa "Euterpe"-lehdessä. Hän harrasti myös musiikkia ja sävelsi lauluja, kaksi sonaattia ja "Frühlingsouverture"-nimisen orkesterikappaleen.


title: Ferdinand Flodin

text: Flodin oli naimisissa vuodesta 1857 Matilda Sofia Melartin kanssa. Heidän poikansa oli säveltäjä, musiikkikriitikko ja toimittaja Karl Teodor Flodin.


title: Ruostesiipikyyhky

text: Ruostesiipikyyhky ("Streptopelia lugens") on itäafrikkalainen kyyhkylintu. Sen elinympäristö ulottuu Kaakkois-Sudanista, Etiopiasta, Eritreasta ja Somaliasta Malawiin, Keniaan ja Tansanian koillisosaan. Lajia tavataan myös Arabian niemimaan lounaisosissa. Sen holotyypin kuvaili Eduard Rüppell Eritrean Tarantavuoristosta 1837.


title: Oskar Hynén

text: Karl Oskar Harald Hynén (29. joulukuuta 1865 Uurainen – 17. toukokuuta 1906 Haapavesi) oli suomalainen opettaja ja kirjailija joka käytti myös nimimerkkiä "Oskari Hynninen".


title: Oskar Hynén

text: Hynén toimi opettajana muun muassa Kestilän kansakoulussa.


title: Tardiivi dyskinesia

text: Tardiivi dyskinesia (TD) (suomeksi "hitaasti kehittyvä liikehäiriö", "pakkoliikeoireyhtymä") on psykoosilääkkeiden aiheuttama häiriö tahdosta riippumattoman hermoston ekstrapyramidaaliradassa. Tardiivi dyskinesia on yksi ekstrapyramidaalioireista. Hermostohäiriö ilmenee lihaskireyksinä, jännitystiloina ja suonenvetona, etenkin kasvo- ja kaulalihaksissa, mutta myös ylävartalossa. Oireet näkevät suun, kielen tai vartalon lihasten kiemurtelevina pakkoliikkeinä, kasvojen nykimisenä tai vapinana. Ilmiötä kuvataan mm. suun mukeltamisena. Oireet voivat olla joskus tuskallisia. Usein toistuvana TD saattaa synnyttää hampaisiin kiillevaurioita.


title: Tardiivi dyskinesia

text: Tardiivia dyskinesiaa aiheuttaa etenkin perinteisten eli ensimmäisen polven psykoosilääkkeiden säännöllinen pitkäaikaiskäyttö, mutta myös toisen polven eli epätyypillisten psykoosilääkkeiden käyttö. Jälkimmäisessä tapauksessa riskiä kasvattaa useiden toisen polven psykoosilääkkeiden käyttö samaan aikaan. Häiriö on sitä yleisempi, mitä pidempään lääkitystä on käytetty.


title: Tardiivi dyskinesia

text: Vain hyvin harva psykoosilääke aiheuttaa kerta-annoksella oireita. Tällöin kyseessä saattaa olla ohimenevä "akuutti dystonia". Oireilun määrä riippuu myös lääkeannoksesta.


title: Tardiivi dyskinesia

text: Eräät käytöstä poistetut psykoosilääkkeen lailla toimivat oksennuslääkkeet (kuten tietyyliperatsiinia sisältävä Torecan) saattoivat aiheuttaa välittömiä oireita jo yhden tabletin kerta-annoksena. Välitön vaikutus johtuu lääkkeen herkkyydestä aiheuttaa ekstrapyramidaali- eli tiedostamattomien liikkeiden häiriöitä. Psykoosilääkkeissä ongelma on kuitenkin yleensä seurausta pitkäaikaisvaikutuksesta.


title: Tardiivi dyskinesia

text: Tardiivi dyskinesia joko korjautuu hyvin hitaasti lääkityksen lopettamisen jälkeen tai jää joskus pysyväksi. Oireiden paheneminen estetään lopettamalla tai vaihtamalla kyseinen psykoosilääke. Joskus lääkehaittoja myös pidetään kurissa toisella lääkkeellä, samalla kun haitallisen lääkkeen käyttöä jatketaan, mutta lääkehuollon lehtori Alli Puiravan mukaan sellaista ei pitäisi tehdä.


title: Tardiivi dyskinesia

text: Pysyväksi jäänyttä tardiiviia dyskinesiaa lievitetään parkinsonismi-lääkkeillä, kuten biperideenillä (kauppanimiä: Akineton, Ipsatol). Parkinsonismi-lääkkeet helpottavat myös muita psykoosilääkkeiden sivuvaikutuksia, sillä ne lisäävät dopamiinin määrää, jota psykoosilääkkeet poistavat.


title: Kolmas pyörä

text: Kolmas pyörä voi tarkoittaa ainakin seuraavia:


title: Sahelinturturikyyhky

text: Sahelinturturikyyhky ("Streptopelia vinacea") on afrikkalainen kyyhkylintu. Sen elinympäristö ulottuu Sahelin vyöhykkeellä Länsi-Afrikan Mauritaniasta ja Guineasta Itä-Afrikan Eritreaan, Etiopiaan ja Ugandaan. Lajin holotyypin kuvaili Johann Friedrich Gmelin Senegalista 1789.


title: Robert Bell

text: Robert ”Rob” Bell (s. 30. huhtikuuta 1979 Newcastle upon Tyne, Englanti) on englantilainen autourheilija. Vuosina 2001 ja 2002 hän voitti Britannian Formula Renault 2.0 -talvisarjan mestaruuden ja oli kolmas vuonna 2003 Formula Renault 2.0 Fran-Am -sarjassa. Bell voitti Le Mans Series -sarjan mestaruuden LMGT2-luokassa vuosina 2007 ja 2008 sekä oli toinen vuonna 2009. Bell on lisäksi osallistunut muun muassa FIA GT Championship -sarjaan, American Le Mans Seriesiin ja Le Mansin 24 tunnin ajoon.


title: Savanniturturikyyhky

text: Savanniturturikyyhky ("Streptopelia semitorquata") on afrikkalainen kyyhkylintu. Sen elinympäristö käsittää Saharan eteläpuolisen Afrikan ja Arabian niemimaan lounaisosan. Lajin holotyypin kuvaili Eduard Rüppell Eritrean Tarantavuoristosta 1837.


title: Somalianturturikyyhky

text: Somalianturturikyyhky ("Streptopelia reichenowi") on itäafrikkalainen kyyhkylintu. Sen elinympäristö käsittää Kaakkois-Etiopian ja Jubajoen uoman Lounais-Somaliassa. Lajin holotyypin kuvaili Carlo von Erlanger Somaliasta 1901 ja nimesi lajin Anton Reichenowin kunniaksi.


title: Saarenluoto

text: Saarenluoto () on Kokemäenjoen ja sen vanhan suuhaaran Kirkkojuovan väliin jäävä noin kolmen kilometrin pituinen saari Ulvilassa Porin rajalla. Aiemmin se on ollut osa Kokemäenjoen suistoa. Porin puolella Saarenluotoa vastapäätä Kokemäenjoen toisella puolen ovat Outokummun Porin tehtaat sekä Koivistonluodon ja Harmaalinnan kaupunginosat. Ulvilan puolella Saarenluotoon rajoittuvat idässä Vanhakylä ja etelässä Friitala.


title: Saarenluoto

text: Pääosa Saarenluodosta kuuluu Ulvilan Saaren kylään, ja Saarenluodossa Kirkkojuovan rannalla sijaitsee Ulvilan Saaren kartano. Kirkkojuovan toisella puolen vastapäätä Saaren kartanoa ovat Ulvilan kirkko, Ulvilan Pappilat, Isonkartanon ja Trumetarin tilat sekä jonkin matkan päässä Liikistön muinaismuistoalue. Vuonna 2009 julkistetussa inventoinnissaan Museovirasto on määritellyt tämän kokonaisuuden, johon kuuluu Saarenluodosta sen eteläosa, yhdeksi Suomen valtakunnallisesti merkittävistä rakennetuista kulttuuriympäristöistä.


title: Saarenluoto

text: Saarenluotoon johtaa Ulvilan kirkon luona Kirkkotiestä erkaneva, Saaren Kartanon vieritse kulkeva sorapäällysteinen Saarentie. Pohjoisessa se yhtyy valtatiehen 11, joka ylittää Kokemäenjoen ja Kirkkojuovan Saarenluodon pohjoisosassa. Saarenluodossa on myös Ulvilan kaupungin virkistysalue, jossa on ulkoilureitti ja luontopolku. Virkistysalueelle johtaa riippusilta Kirkkojuovan yli.


title: Saarenluoto

text: Kunnallisista laitoksista Saarenluodossa toimii Ulvilan kaupungin jätevedenpuhdistamo ja valtatiellä 11 Kirkkojuovan kupeessa Saarenluodon puolella on aiemmin ollut huoltoasema.


title: Damallsvenskan (jääpallo)

text: Damallsvenskan on naisten jääpallon pääsarja Ruotsissa. Sen järjestää Ruotsin jääpalloliitto. Sarjan voittaja on jääpallon naisten Ruotsin mestari. Jääpallon Damallsvenskan käynnistyi kaudella 1991–1992. Damallsvenskanista käytetään myös pelkästään nimeä "Allsvenskan".


title: Damallsvenskan (jääpallo)

text: Kaudella 2010–2011 Damallsvenskanissa pelasi seitsemän joukkuetta.


title: Damallsvenskan (jääpallo)

text: Jääpallon naisten Ruotsin mestaruudesta pelattiin ensimmäisen kerran vuonna 1973. 1. divisioona (ruots. "division 1") oli naisten korkein sarjataso kauteen 1990–1991 asti. Kaudella 1991–1992 Allsvenskan korvasi 1. divisioonan korkeimpana sarjatasona. Naisten pääsarja nimettiin "Elitserieniksi" kaudella 1995–1996, kun nimen Allsvenskan käytöstä luovuttiin. Aiemmin naisten jääpallossa Elitserien-nimeä oli käytetty pääsarja Allsvenskanin ylemmästä jatkosarjasta.


title: Damallsvenskan (jääpallo)

text: Kaudella 2002–2003 Allsvenskan otettiin uudelleen käyttöön pääsarjan nimenä, ja nimi Elitserien siirtyi tarkoittamaan Allsvenskanin jatkosarjaa.


title: Johann Riederer

text: Johann "Hans" Riederer (s. 30. joulukuuta 1957 Unterföhring) on saksalainen kivääriampuja, maailmanmestari ja olympiamitalisti.


title: Johann Riederer

text: Riederer on saavuttanut olympialaisissa pronssia 10 metrin ilmakiväärissä Soulissa 1988 ja Barcelonassa 1992. MM-kilpailuissa hän on voittanut kaksi henkilökohtaista kultaa, kaksi joukkuekultaa ja kaksi joukkuepronssia.


title: Vaikertajaturturikyyhky

text: Vaikertajaturturikyyhky ("Streptopelia decipiens") on afrikkalainen kyyhkylintu. Sen laaja elinympäristö ulottuu Sahelin eteläpuolisessa Afrikassa Mauritaniasta ja Etiopiasta Zambiaan ja Angolaan. Lajista tunnetaan kuusi alalajia. Sen holotyypin kuvailivat Gustav Hartlaub ja Otto Finsch Sudanin pohjoisosasta 1870.


title: Akatisia

text: Akatisia tarkoittaa neurologista oiretta, jossa henkilö kokee tuskaisuutta ja liikkumispakkoa, josta niin kutsuttua pakon omaista kävelyn tarvetta kutsutaan nimellä tasikinesia. Termi tulee kreikan kielen sanoista ἁ-, "a-" "ilman, ei" ja κάθισις, káthisis "istua". Nykyään akatisialla tarkoitetaan ensisijaisesti lääkkeiden aiheuttamaa motorista levottomuutta, mutta aiemmin termiä käytettiin kuvaamaan neurasteniasta johtuvaa kiihtyneisyyttä. Akatisian oireita ovat sisäinen tuskaisuus ja levottomuuden tunne, johon liittyy jaloissa tuntuva liikkumispakko ja kyvyttömyys seistä tai istua hiljaa. Akatisiaa potevat saattavat liikehtiä hermostuneesti, vaihtaa painoa jalalta toiselle ja hankalissa tapauksissa kävellä pakonomaisesti. Tilaan voi liittyä kauhun ja hallinnan menettämisen tunteita.


title: Akatisia

text: Akatisia ilmenee useimmiten joidenkin lääkkeiden sivuvaikutuksena. Tällaisia lääkkeitä ovat dopaminergista hermovälitystä estävät aineet, kuten neuroleptit (esimerkiksi klooripromatsiini, flupentiksoli ja haloperidoli), jotkut pahoinvointilääkkeet (metoklopramidi) ja vähemmässä määrin masennuslääkkeet.


title: Akatisia

text: Akatisiaa hoidetaan ensisijaisesti vähentämällä tai lopettamalla sen aiheuttaneen lääkkeen käyttö. Oireisiin voidaan käyttää myös niitä lieventäviä lääkkeitä, kuten beetasalpaajia (esimerkiksi propranololia) tai bentsodiatsepiineja.


title: Tasikinesia

text: Tasikinesia on pakonomaista tarvetta jalkojen yhtämittaiseen liikutteluun. Se voi esiintyä psykomotorisena pakkokävelynä, joka on usein edestakaista. Tasikinesia on eräs neuroleptisten lääkeaineiden aiheuttama sivuoire.


title: Suurmestarin palatsi

text: Suurmestarin palatsi () on palatsi Ródoksen kaupungissa Ródoksen saarella Kreikassa. Se toimi Johanniittain ritarikunnan hallinnollisena keskuksena ritarien hallitessa saarta.


title: Suurmestarin palatsi

text: Palatsi rakennettiin alun perin 1300-luvulla Ródoksen vanhankaupungin korkeimmalle kohdalle. Palatsi sai vaurioita vuoden 1481 maanjäristyksessä. Samoin osmanien hyökkäykset 1400- ja 1500-luvuilla vahingoittivat rakennusta. Osmanien valtakunta sai Ródoksen haltuunsa vuoden 1522 piirityksen seurauksena, jonka jälkeen sulttaani Suleiman Suuri teki palatsista vankilan. Toinen lähde kertoo, että rakennuksesta olisi tehty karjasuoja. Palatsi tuhoutui vuonna 1856 salaman iskettyä palatsin viereiseen kirkkoon, jonka alle oli osmanien piiritysten aikana satoja vuosia aiemmin piilotettu ruutia.


title: Suurmestarin palatsi

text: Italia valloitti Ródoksen vuonna 1912. Miehittäjät korjasivat suurmestarin palatsin vuonna 1937 Italian kuningas Viktor Emanuel III:n ja diktaattori Benito Mussolinin kesäasunnoksi, mutta nämä eivät palatsiin koskaan ehtineet, koska toinen maailmansota alkoi vuonna 1939.


title: Suurmestarin palatsi

text: Italialaiset eivät palatsia kunnostaessaan pitäytyneet alkuperäisissä rakennussuunnitelmissa ja esimerkiksi palatsin sisätiloihin on lisätty yksityiskohtia, jotka vastaavat nykyajan makutottumuksia. Palatsiin tuotiin lähisaarilta lisäksi vanhoja mosaiikkeja ja veistoksia. Näiden vuoksi palatsista kiistellään yhä nykyisinkin. Palatsin alla sijaitsee mahdollisesti temppelin rauniot, joita kreikkalaiset arkeologit olisivat halunneet päästä tutkimaan. Heidän mukaansa suurmestarin palatsi olisi pitänyt purkaa.


title: Suurmestarin palatsi

text: Palatsin ensimmäisen kerroksen saleja on aikoinaan käytetty ammus- ja viljavarastoina sekä talleina. Nykyään saleissa on näyttely, joka esittelee saaren historiaa 2 400 vuoden ajanjaksolta. Tämän pysyvän näyttelyn lisäksi saleissa on vaihtuvia näyttelyitä.


title: Aripipratsoli

text: Aripipratsoli (kauppanimillä Abilify, Aripiprazol Krka) on epätyypillinen eli toisen polven psykoosilääke. Sen on kehittänyt Japanissa Otsuka-yhtymä. Lääke on alun perin Bristol-Meyers-Squibbin tuote.


title: Aripipratsoli

text: Aripipratsolia käytetään skitsofrenian, psykoosien ja kaksisuuntaisen mielialahäiriön hoitoon. Lääkettä ei ole hyväksytty dementoituneiden vanhusten muistisairauksiin liittyvien käytöshäiriöiden hoitoon. Aripipratsolia ei valmistajan ohjeista riippuen saa käyttää alle 13–15-vuotiaille.


title: Aripipratsoli

text: Aripipratsoli sitoutuu useisiin dopamiini- ja serotoniinivastaanottajiin (D, D, D, 5-HT, 5-HT, 5-HT, 5-HT) sekä alfa-1- ja histamiini H -vastaanottajiin. Toisin kuin useimmat psykoosilääkkeet, aripipratsoli on D-, 5-HT- ja 5-HT-vastaanottajien osittainen aktivoija.


title: Aripipratsoli

text: Lääkkeen puoliintumisaika on keskimäärin 75 tuntia, ja tasainen pitoisuus aivoissa saavutetaan 10–14 päivän sisällä. Aineenvaihdunta tapahtuu CYP3A4- ja CYP2D6-entsyymien nopeuttamana.


title: Aripipratsoli

text: 15−18-vuotiaista useammalla kuin joka kymmenennellä käyttäjällä ilmenee nykiviä tai nytkähteleviä liikkeitä, levottomuutta, väsymystä ja uneliaisuutta.


title: Aripipratsoli

text: Kaikista käyttäjistä yhdellä 10−100:sta ilmenee ekstrapyramidaalioireita (vapinaa, nykiviä tai nytkähteleviä liikkeitä), päänsärkyä, väsymystä, pahoinvointia, oksentelua, epämiellyttävää tunnetta vatsassa, ummetusta, lisääntynyttä syljeneritystä, huimausta, unihäiriöitä, levottomuutta, ahdistuneisuutta, uneliaisuutta ja näön hämärtymistä.


title: Aripipratsoli

text: Yhdellä 100−1000 potilaasta esiintyy seksuaalisen mielenkiinnon lisääntymistä tai muita muutoksia, masennusta, huimausta tai nopeaa sydämensykettä (etenkin ylös noustessa) ja kahtena näkemistä.


title: Aripipratsoli

text: Yleisyydeltään tuntemattomia haittavaikutuksia ovat äkkikuolema, sydänkohtaus, epänormaali sydämen syke, itsemurha, itsemurhayritykset, itsemurha-ajatukset, happomyrkytys (ketonien esiintyminen veressä ja virtsassa) tai tajuttomuus, serotoniinimyrkytys (oireina suuri onnen tunne, juopumuksen tunne, uneliaisuus, kömpelyys, levottomuus, kuume, hikoilu ja lihasjäykkyys), oireyhtymä (jota pakkausselosteet eivät nimeä; oireina kuume, lihasjäykkyys, hengityksen nopeutuminen, tajunnantason lasku ja äkilliset verenpaineen ja sydämen syketiheyden muutokset), haimatulehdus, maksatulehdus, maksan vajaatoiminta, ihon ja silmänvalkuaisen keltaisuus, poikkeavat maksa-arvot, diabeteksen puhkeaminen tai olemassa olevan paheneminen, korkea verensokeri, veren matala natriumarvo, puheen häiriöt, kouristuskohtaukset, muut kouristukset tai jäykkyys, lihaskipu, heikkous, kouristukset äänihuulten alueella, nielemisvaikeudet, ruoan joutuminen henkitorveen ja siitä seuraava keuhkokuumeriski, muutokset joidenkin verisolujen määrässä, pyörtyminen, korkea verenpaine, laskimoverihyytymä etenkin alaraajoissa (oireita ovat raajan turpoaminen, kipu ja punoitus, jos kulkeutuvat keuhkoihin, myös rintakipu ja hengitysvaikeuksia), vatsa- ja mahavaivat, ripuli, ihottuma ja ihon valoherkkyys, epänormaali hiustenlähtö tai hiusten oheneminen, runsas hikoilu, virtsankarkailu, virtsaamisvaikeudet, pitkittynyt ja/tai kivulias erektio, ruumiinlämmön säätelyhäiriöt tai kohonnut ruumiinlämpö, rintakipu, käsien, nilkkojen tai jalkojen turvotus, allerginen reaktio (esim. suun, kielen, kasvojen tai kurkun turpoaminen, kutina, ihottuma), lihominen, laihtuminen, ruokahaluttomuus, hermostuneisuus, aggressiivisuus, kiihtyneisyys, ahdistuneisuus, liiallinen pelaaminen ja hikoilu.


title: Aripipratsoli

text: Aripipratsolin haittavaikutukset ovat samantyyppiset kuin muillakin toisen polven psykoosilääkkeillä, joskin niitä on kuvailtu jonkin verran lievemmiksi ja mahdollisesti paremmin siedetyiksi. Haittavaikutuksista antikolinergisiksi luokitellaan suun kuivuminen, ummetus, näön hämärtyminen ja virtsaamiskyvyttömyys. Pahanlaatuisen neuroleptioireyhtymän vaara on yhdistetty myös aripipratsolin käyttöön.


title: Aripipratsoli

text: Lihominen on haittavaikutuksena harvinaisempi kuin muiden toisen polven psykoosilääkkeiden kohdalla. Lieviä ekstrapyramidaalioireita saattaa ilmetä.


title: Aripipratsoli

text: Aripipratsolin käyttäjiä kehotetaan välttämään vaarallisten koneiden ja moottoriajoneuvojen käyttöä, kunnes he ovat varmistuneet, ettei aripipratsolilla ole heihin haitallista vaikutusta.


title: Karbamatsepiini

text: Karbamatsepiini (CBZ) on antiepileptinen lääkeaine, joka kehitettiin Sveitsissä jo 1950-luvulla. Lääke tuli käyttöön 1960-luvulla. Sitä käytettiin alun alkujaan vain pelkästään epileptikkojen hoitoon. Myöhemmin käyttö yleistyi manian ja kaksisuuntaisen mielialahäiriön (bipolaarinen) hoidossa. Karbamatsepiinia on käytetty myös alkoholin aiheuttamassa epilepsisissä episodeissa ja kouristeluun. Alkoholistien vieroitushoidossa karbamatsepiini on esiintynyt käytössä myös ainakin joissain määrin. Siitä ei ole katsottu tulevan riippuvaiseksi, kuten bentsodiatsepiineista. Karbamatsepiinin kauppanimiä ovat olleet "Neurotol", "Tegretol" ja "Temporol".


title: Karbamatsepiini

text: Nykypäivänä lääkettä käytetään kolmoishermosäryn eli trigeminusneuralgian hoidossa.


title: Karbamatsepiini

text: Karbamatsepiinin pitoisuutta on yleensä syytä tarkkailla hoidon aikana verikokein. Liian suurella annostuksella saattaa muun muassa esiintyä maksan toksisuutta. Tavanomainen hoitoannostus eli terapeuttinen leveys liikkuu välillä 200–800 mg/vrk.


title: Karbamatsepiini

text: Lääkkeellä tunnetaan yhteisvaikutuksia useiden muiden eri ryhmiin kuuluvien lääkeaineiden suhteen. Jotkin masennuslääkeet eivät sovellu yhdessä karbamatsepiinin kanssa, luultavimmin lähinnä vanhat trisykliset depressiolääkkeet.


title: Karbamatsepiini

text: Odottaville äideille ei yleensä ole katsottu karbamatsepiinin soveltuvan, sillä se lisää sikiön vaurioitumisriskiä.


title: Karbamatsepiini

text: Karbamatsepiini saattaa sivuoireinaan aiheuttaa huimausta, pahoinvointia ja suun kuivumista. Näköhäiriöt ovat myös mahdollisia. Harvinaisempia, mutta vaarallisia sivuvaikutuksia voivat olla luuytimen toimintahäiriöt ja maksan toiminnan muutokset. Jälkimmäiset erityisesti tulisi ottaa huomioon, jos käytetään muunkinlaista lääkitystä.


title: Andamaanienkäkikyyhky

text: Andamaanienkäkikyyhky ("Macropygia rufipennis") on Andamaanien ja Nikobaarien saaristoissa elävä kyyhkylintu. Lajin holotyypin kuvaili Edward Blyth Nikobaarien eteläosista 1846.


title: Filippiinienkäkikyyhky

text: Filippiinienkäkikyyhky ("Macropygia tenuirostris") on Filippiineillä, Taiwanilla ja sen lähisaarella Lan Yulla elävä kyyhkylintu. Lajin holotyypin kuvaili Charles Lucien Bonaparte Manilasta 1854.


title: Arkadi Volski

text: Arkadi Volski (1932 – syyskuu 2006) oli "Venäjän industrialistien ja yrittäjien liiton" puheenjohtaja. Volski loi kytköksiä teollisuuden ja valtion välille Neuvostoliiton ja Venäjän aikana toimien hallinnon talousneuvonantajana. Volski oli mukana myös joidenkin kansallisuuskiistojen rauhanneuvottelijana. Eräässä vaiheessa Volskilla oli Kansalaisliitto-niminen oma puolue. Joidenkin mielestä Volski loi oligarkit. Putinin aikana Volski edusti oligarkeille päin valtiota. Jotkut kytkevät Volskin salaiseen poliisiin ja korruptioon.


title: Arkadi Volski

text: Volski aloitti autotehtaan työntekijänä ja nousi tehtaanjohtajaksi. Lopulta hän toimi muun muassa maan johtajan Juri Andropovin talousneuvonantajana ja perusti vuonna 1991 maahan teollisuusjohtajien ja liikemiesten etuja ajavan liiton, josta kehittyi myöhemmin oligarkkien lobbausryhmä.


title: Arkadi Volski

text: Volski jatkoi talousneuvonantajan roolissaan Gorbatšovin, Jeltsinin ja Putinin kaudelle asti. Jeltsinin kauden alussa Volskin "Teollisuusliitto" näyttäytyi uusrikkaiden liikemiesten vastustajana, koska sen jäsenien alkuperä oli kommunistipuolueessa. Volski perusti parlamenttiin oman Kansalaisliitto-puolueensa. Yksityistämisen edetessä Volski lähestyi rikkaita oligarkki-liikemiehiä, ja Volskin liitto edisti lopulta suurkaivos- ja energiayrityksiä. Volskin korkeasta asemasta kertoo se, että häntä veikattiin vuoden 1993 alussa Jegor Gaidarin seuraajaksi Venäjän talouteen eniten vaikuttavana henkilönä. Volskin sijasta etualalle nousi kuitenkin Anatoli Tšubais. Putinin kauden alussa vuonna 2001 monet oligarkit liittyivät Volskin liittoon, koska halusivat pitää välinsä kunnossa presidentti Putiniin. Volskin sanojen mukaan valtion piti vakiinnuttaa suhteensa liike-elämään ja puuttua aktiivisesti talouden tapahtumiin


title: Arkadi Volski

text: Volski oli luonteeltaan joustava ja ystävällinen. Gorbatšovin aikana Volski neuvotteli rauhaa Vuoristo-Karabahiin. Volski muun muassa aloitti neuvottelut tšetšeenikapinallisten kanssa, vaikka toiset miehet veivät neuvottelut päätökseen.


title: Indonesiankäkikyyhky

text: Indonesiankäkikyyhky ("Macropygia emiliana") on Indonesian pohjoisosassa Borneon, Sumatran ja Jaavan saaristoissa elävä kyyhkylintu. Lajin holotyypin kuvaili Charles Lucien Bonaparte Jaavan keskiosista 1854. Siitä tunnetaan seitsemän alalajia.


title: Abbazia di Monte Oliveto Maggiore

text: Abbazia di Monte Oliveto Maggiore on luostari Italian Toscanassa, 9 kilometriä Buonconventosta koilliseen, kukkulan rinteellä, syrjäisellä seudulla Cretessä. Se on punaisesta tiilestä rakennettu benediktiiniläisluostari, joka sijaitsee varhaisten munkkien istuttamien oliivipuiden, tammien ja sypressien siimeksessä.


title: Abbazia di Monte Oliveto Maggiore

text: Luostarin perusti keskiajalla rikkaaseen sienalaiseen sukuun kuulunut Bernando Tolomei. 1400-luvun puolivälissä luostari oli jo niin rikas, että rahaa riitti taidehankintoihin. Isoon ristikäytävään, "Chiostro Grandeen", maalattiin freskoja vuosina 1498-1508. Freskot kertovat länsimaisen luostarilaitoksen perustajana pidetyn Benedictus Nursialaisen elämästä. Freskojen maalaajiksi palkattiin kaksi sen ajan loistavaa taiteilijaa, Luca Signorelli (n. 1441-1523) ja Giovanni Sodoman (1477-1549).


title: Abbazia di Monte Oliveto Maggiore

text: Luostarikirkossa on 1400-luvun pohjakaava ja Fra Giovanni da Veronan veistämät puiset kuorituolit. Yläkerrassa on mahtava renessanssikirjasto, jossa nykyisin munkeilla on 40 000 kirjaa ja muuta dokumenttia.


title: Abbazia di Monte Oliveto Maggiore

text: Luostari on edelleen käytössä, ja suuri osa siitä on yleisöltä suljettu. Kuitenkin ristikäytävällä oleviin freskoihin sekä luostarikirkkoon pääsee tutustumaan. Munkit entistävät kirjoja verstaassaan sekä tuottavat viiniä, hunajaa ja oliiviöljyä, joita myydään luostarin puodissa.


title: Riku Rajamaa

text: Riku Rajamaa on suomalainen kitaristi, joka on soittanut Sunrise Avenuessa vuodesta 2007 lähtien. Sitä ennen hän toimi kitaristina Hanna Pakarisen yhtyeessä. Rajamaa on mukana myös Timo Pieni Huijauksen kappaleella ”Katusoittaja”. Rajamaa asuu Helsingissä ja harrastaa tennistä.


title: Ihmisoikeudet Ranskassa

text: Ihmisoikeudet Ranskassa kertoo Ranskan ihmisoikeuksista. Yhdistyneiden kansakuntien mukaan ihmisoikeuksiin sisältyy muun muassa sananvapaus, liikkumisvapaus, uskonnonvapaus ja poliittiset oikeudet.


title: Ihmisoikeudet Ranskassa

text: Ranskan perustuslaki vuonna 2008 sisältää muutoksia ihmisoikeuksien valvonnan suhteen. Toistaiseksi vaikutukset eivät ole selvillä. Lakimuutos vuonna 2008 sallii vankeusrankaistusten mielivaltaisen jatkamisen epämääräiseksi ajaksi, minkä tarkistusta YK:n ihmisoikeuskomitea on vaatinut.


title: Ihmisoikeudet Ranskassa

text: Uusi perustuslaki tuli voimaan 21.7.2008. Laki sisälsi uuden kansallisen instituution ihmisoikeuksien valvontaan: “Defender of rights”. Lainvalvontaa hoiti ainakin siihen asti riippumaton the National Commission on Ethics in Security (CNDS).


title: Ihmisoikeudet Ranskassa

text: 7.2.2008 säädetty laki sallii tiettyjen rikosten vankien pidätyksen jatkamisen säädetyn vankeuden jälkeen vuoden ajaksi. Amnestyn mukaan laki itse asiassa sallii vankeusrangaistusten jatkamisen epämääräiseksi ajaksi vapauden riistäen, mielivaltaisiin vankeustuomioiden ehkäisyn vastaisesti ja syyttömyyden oletuksen vastaisesti. YK:n ihmisoikeuskomitea on pyytänyt lain tarkistusta.


title: Ihmisoikeudet Ranskassa

text: Virallisesti Ranska vastustaa kuolemantuomioita ja kannatti joulukuussa 2008 YK:n kuolemanrangaistusten lakkauttamissopimusta.


title: Ihmisoikeudet Ranskassa

text: Toukokuun 2017 lopussa Wall Street Journal kertoi ranskalaisiin viranomaislähteisiin ja irakilaisiin sotilaslähteisiin vedoten, että Ranska etsii ja murhauttaa kansalaisiaan Irakissa ilman oikeudenkäyntiä. Ranskan erikoisjoukot ovat alkuvuonna 2017 värvänneet irakilaisia sotilaita murhaamaan Isis-järjestön johtoon kuuluvia ranskalaisia, jotta he eivät palaisi takaisin Ranskaan ja murhaisi mahdollisesti ihmisiä. Ranska on toimittanut irakilaisille uhreistaan tiedustelutietoja, kuten heidän valokuviaan, alibejaan ja sijaintitietojaan. Lähteet eivät vahvista, kuinka monta ihmistä Ranska on palkkamurhannut, mutta noin 30 henkilön on kerrottu olevan erityisen tärkeitä kohteita.


title: Ihmisoikeudet Ranskassa

text:
Ranskan ratifioimiin sopimuksiin joulukuuhun 2008 mennessä sisältyi:
Ranskan allekirjoittamiin sopimuksiin joulukuuhun 2008 mennessä sisältyi:


title: Ihmisoikeudet Ranskassa

text: YK:n ihmisoikeuskomitea toi esille raportit pakolaisten ja turvapaikanhakijoiden ahtaista tiloista, huonosta hygieniasta, ravinnosta ja lääkehoidosta.


title: Ihmisoikeudet Ranskassa

text: Pariisin Roissy Charles de Gaulle -lentokentälle saapuu vuosittain noin 1 000 yksinään matkustavaa pakolaislasta. Lentokentän kauttakulkualueella heitä kohdellaan, kuten he eivät olisi vielä Ranskassa ja Ranskan lain alaisia. Lapset palautetaan nopeutetusti saapumismaahan. YK:n ihmisoikeuskomitean arvioinnissa kesäkuussa 2008 komitea oli syvästi huolissaan lentokenttäalueen yksinään matkustavien lasten oikeuksista.


title: Ihmisoikeudet Ranskassa

text: Ranska ei ollut ratifioinut joulukuussa 2008 siirtotyöläisiin liittyvää kansainvälistä sopimusta: ”International Convention on the Protection of the Rights of All MigrantWorkers and Members of their Families”.


title: Ihmisoikeudet Ranskassa

text: Ranska allekirjoitti vuonna 2008 Euroopan ihmiskaupan vastaisen sopimuksen: ”Council of Europe Convention on Action against Trafficking in Human Beings”.


title: Cathy Kelly

text: Cathy Kelly on irlantilainen bestseller -kirjailija. Hän toimi aiemmin toimittajana.


title: Cathy Kelly

text: Kelly on yksi Irlannin suosituimmista kirjailijoista yhdessä Marian Keyesin ja Cecelia Ahernin kanssa. Vuonna 2004 hänen kirjojaan myytiin 1 433 032 kappaletta Yhdistyneessä kuningaskunnassa ja 118 000 kappaletta Irlannissa. Kellyn viimeisin kirja, "Homecoming" julkaistaan syksyllä.


title: Cathy Kelly

text: Kelly syntyi Belfastissa, mutta kasvoi Dublinissa ja opiskeli luostarikoulussa. Kelly työskenteli 13 vuotta "Sunday World" -lehden toimittajana ja toimi myös elokuvakriitikkona. Myöhemmin Kelly kertoi, ettei pitänyt "siitä kynnysten ja skandaalien maailmasta, stressasin yrittäessäni olla tiukka."


title: Cathy Kelly

text: Vuonna 1997 Kellyn esikoisteos "Naiselta naiselle" julkaistiin. Maaliskuussa 2008 hän sai ensimmäisen tekijänpalkkiošekkinsä, mutta hänestä ei tullut kokopäiväistä kirjailijaa ennen kuin hän oli kirjoittanut kolme kirjaa. Kelly lopetti toimittajan työnsä vuoteen 2001 mennessä.


title: Cathy Kelly

text: Kellyn "Näytönpaikka" -kirjaa myytiin lähes 300 000 kappaletta. "Nyt ja ikuisesti" oli Yhdistyneen kuningaskunnan bestseller-listalla lokakuussa 2005 syrjäyttäen Dan Brownin ja J. K. Rowlingin, jotka olivat olleet kärjessä viikkoja.


title: Cathy Kelly

text: Kellyn seitsemän ensimmäistä kirjaa olivat "The Sunday Timesin" bestseller-listalla ja hänen kahdeksan kirjansa myyntitulot olivat £8 miljoonaa puntaa.


title: Cathy Kelly

text: Kelly on saanut vaikutteita Jilly Cooperin, Maeve Binchyn ja Joanna Trollopen kirjoituksista.


title: Cathy Kelly

text: Kelly asuu tällä hetkellä aviomiehensä John Sheehan ja kaksospoikiensa Murrayn ja Dylanin kanssa Enniskerryssä.


title: Ahteen koulu

text: Ahteen koulu on yksi Nivalan kaupungin alakouluista. Koulussa annetaan opetusta luokilla 1–6. Koulun rehtorina toimii Kyösti Järviluoma.


title: Ahteen koulu

text: Kunnanvaltuusto päätti kansakoulun perustamisesta Ahteelle 21. heinäkuuta 1926. Koulu toimi aluksi vuokratiloissa. Tontti koulurakennukselle löydettiin vuonna 1927. Aluksi rakennettiin alakerta ja yläkerta valmistui vuotta myöhemmin.


Rikoksen johdosta tapahtuva luovuttaminen on valtioiden välinen menettely, jolla luovutetaan vieraan maan pyynnöstä henkilö, jota epäillään tai syytetään rikoksesta tai joka on tuomittu rangaistukseen. Luovuttaminen voi tapahtua ilman ennalta tehtyä valtioiden välistä sopimusta, mutta yleensä luovutukset perustuvat tehtyyn kahdenväliseen tai laajempaan sopimukseen.


title: Rikoksen johdosta tapahtuva luovuttaminen

text: Suomi on osallisena useissa eri luovutussopimuksissa. Euroopan unionin jäsenmaiden kesken luovutusasiat hoidetaan Eurooppalaisen pidätysmääräyksen avulla. Vastaava yksinkertaistettu järjestely on myös Pohjoismaiden välillä.


text: Kansallisesti luovuttamista Suomesta säädellään rikoksen johdosta tapahtuvasta luovuttamisesta annetussa laissa. Laki sisältää sekä luovuttamista Suomeen että Suomesta tapahtuvaa luovuttamista koskevia säännöksiä. Vieraan valtion velvollisuus luovuttaa ja siellä noudatettavat muodot ja menettelyt määräytyvät kansainvälisten sopimusten ja vieraan valtion lain mukaisesti.


text: Suomi voi luovuttaa rikoksesta epäillyn tai siitä tuomitun henkilön vieraaseen valtioon kansallisen lakinsa nojalla ilman kansainvälisoikeudellisen velvoitteen olemassaoloa. Tällöin luovuttaminen on kuitenkin harkinnanvaraista.


text: Luovuttaminen edellyttää tiettyjen vähimmäisedellytysten täyttymistä. Tällaisia ovat esimerkiksi epäillyn rikoksen vakavuusasteeseen tai tuomitun rangaistuksen pituuteen ja kaksoisrangaistavuuteen liittyvät seikat.


text: Kaksoisrangaistavuutta koskeva vaatimus edellyttää teon olevan säädetty rangaistavaksi kummassakin valtiossa. Yleensä edellytetään lisäksi, että teosta tuomittava enimmäisrangaistus on kummassakin valtiossa vähintään yksi vuosi vankeutta. Pyydettäessä luovuttamista vankeusrangaistuksen täytäntöönpanoa varten tuomitun rangaistuksen tulee olla vähintään neljä kuukautta vankeutta teosta, joka olisi rangaistava myös sen valtion lain mukaan, jolta luovuttamista pyydetään.


text: Luovuttamisen esteet liittyvät muun muassa omien kansalaisten luovuttamiseen, poliittisiin rikoksiin, sekä inhimillisiin olosuhteisiin. Suomi ei luovuta omia kansalaisiaan kuin tietyin ehdoin Euroopan unionin jäsenvaltioon sekä rajoitetusti pohjoismaihin.


title: MBLAQ

text:
MBLAQ on korealainen poikayhtye, jonka perusti korealainen r'n'b-laulaja Rain edustamalleen J.Tune Entertainment -levymerkille. Yhtye esiintyi ensimmäistä kertaa 9. lokakuuta 2009 Rainin "Legend of Rainism" -konsertissa. Yhtye julkaisi 14. lokakuuta ensimmäisen singlensä; "Just BLAQ":n, josta tulikin listahitti Etelä-Koreassa. Sana MBLAQ on akronyymi, ja se tarkoittaa sanoja "Music Boys Live in Absolute Quality". Yhtye tunnetaan etenkin "Oh Yeah" -hitistään.
G.O. on entinen eteläkorealaisen TYKEYS-bändin jäsen, kolmehenkinen yhtye joka debytoi vuonna 2007.Joon näytteli Hollywood- elokuvassa "Ninja Assassin", esittäen nuorempaa Rainin hahmoa Raizoa.Cheon Doong (korealainen termi ukkoselle) on 2NE1 vokalistin Sandara Parkin nuorempi veli. Cheon Doong oli treenattavana Loen Entertainmentilla, mutta vaihtoi Rainin J.Tune:siin ja korvasi Sang Baen (상배) MBLAQ:n jäsenenä kun tämä lähti ennen yhtyeen debyyttiä.Mir on eteläkorealaisen näyttelijän Go Eun Ahin nuorempi veli. Hiljattain Mir liittyi "Makbanshi"in (, kirjaimellisesti "Nuorimpien idoleiden kapina") yhdessä muiden idoliryhmien nuorimpien kanssa, kuten 2AM, FT Island, U-Kiss, T-Max, sekä Mighty Mouth.


title: Laihian rautatieasema

text: Laihian rautatieasema () on Suomen rataverkon liikennepaikka rataosuudella Seinäjoki–Vaasa. Se sijaitsee Laihialla noin kaksi kilometriä kunnan keskustasta pohjoiseen. Nykyisin asema toimii kauko-ohjattuna kohtauspaikkana sekä tavaraliikenteen liikennepaikkana.


title: Laihian rautatieasema

text: Laihian asemarakennus rakennettiin vuosina 1881–1883 Vaasan radan pysäkin tyyppipiirustusten mukaan. Liikennepaikka otettiin käyttöön 22.11.1882 väliaikaiselle matkustaja- ja tavaraliikenteelle. Virallisesti asema avattiin pysäkkinä syyskuussa 1883 samaan aikaan Vaasan radan vihkimisen kanssa, ja vuonna 1888 se kohotettiin asemaksi. Vuonna 1905 sitä laajennettiin molemmin puolin Bruno Granholmin Ylistaron rautatieasemaa varten suunnittelemilla poikkipäädyillä. Asemarakennuksen lisäksi asema-alueella on samaan aikaan rakennettu makasiinirakennus. Vähitellen aseman ympäristöön syntyi pienteollisuutta ja asutus levisi kirkonkylältä kohti asemanseutua. Vuonna 2007 asemarakennukset siirtyivät Senaatti-kiinteistöjen omistukseen ja ne myytiin edelleen maaliskuussa 2008.


title: Laihian rautatieasema

text: Henkilöliikenteen pysähdykset Laihialla lopetettiin 20. kesäkuuta 2016. Vuosina 2004–2009 aseman kautta kulki noin 23 000 – 27 000 matkustajaa vuodessa (lähtevät ja saapuvat yhteensä).


title: Laihian rautatieasema

text: Laihialta on kuitenkin kesästä alkaen kulkenut VR:n liityntäbussiyhteys. Bussi lähtee Laihian matkahuollon pihasta.


title: Derbi Senda X-Treme

text: Derbi Senda X-Treme on Derbin valmistama enduro/supermototyyppinen mopo. Mopoa valmistettiin vuosina 2003–2010, ennen kuin Derbi DRD X-Treme korvasi sen vuonna 2011.


title: Rajamäen Kehitys

text: Rajamäen Kehitys on nurmijärveläinen urheiluseura. Se on yleisseura, jossa on tällä hetkellä seuraavat jaostot: Hiihtojaosto, Jalkapallojaosto, Kuntourheilujaosto ja Veteraanit. RaKe on perustettu vuonna 1924. Rajamäen Kehityksen jalkapallojaos pelasi 2018 Suomen Palloliiton Uudenmaan piirin kolmannen divisioona lohkossa.


title: Lahden lyseon lukio

text: Lahden lyseo on yksi Lahden kaupungin ylläpitämistä lukiokoulutuksen yksiköistä. Lahden lyseon lukio ja Salpausselän lukio yhdistyivät elokuussa 2014 Lahden lyseoksi. Lahden lyseossa on 45 opettajaa ja noin 800 opiskelijaa. Lahden lyseon rehtori on filosofian tohtori Tero Matkaniemi. Perinteikäs Lahden lyseo sijaitsee aivan Lahden keskustassa. Lukio on yleislukio ja urheilun erityistehtävän saanut urheilulukio. Yleislinjalla opiskelee yli 75 prosenttia opiskelijoista. Lahden lyseossa on myös liikuntalinja ja matemaattis-luonnontieteellinen linja, jossa voi painottaa biologiaa, maantiedettä, fysiikkaa, kemiaa ja matematiikkaa. Lyseolla on pitkät ja kunniakkaat perinteet matemaattis-luonnontieteellisen osaamisen alueella. Opiskelijat ovat menestyneet valtakunnallisissa kilpailuissa fysiikassa, kemiassa, biologiassa ja matematiikassa. Kansainvälisissä tiedeolympialaisissa lyseolaiset ovat saavuttaneet mitalisijoja.


title: Lahden lyseon lukio

text: Lahden lyseo oli itsenäisen Suomen ensimmäinen valtion koulu. Kun Lahden kaupunki perustettiin vuonna 1905, sinne oli ajan tavan mukaisesti saatava myös valtion oppikoulu. Sen perustaminen kuitenkin viivästyi sortovuosien ja sotien vuoksi. Lopulta 21.5.1921 tasavallan presidentti K. J. Ståhlberg pystyi antamaan asetuksen ”Lyseon perustamisesta Lahden kaupunkiin”. Aikoinaan ”lyseo” tarkoitti valtion oppikoulua ja erityisesti poikakoulua. Poikakouluna lyseo jatkoi vuoteen 1973, jolloin ensimmäiset tytöt tulivat taloon ja koulun nimikin muuttui väliaikaisesti ”Kariniemen yhteislyseoksi”. Kaksi vuotta myöhemmin Lahti siirtyi peruskoulujärjestelmään. Silloin lyseo otettiin kaupungin haltuun ja se jakaantui Lahden lyseon lukioksi ja Lahden lyseon yläasteeksi.


title: Lahden lyseon lukio

text: Valtion poikakouluna lyseo oli "lahjakkaiden köyhien poikien koulu", sillä lukukausimaksut olivat selvästi halvempia kuin Lahden muissa oppikouluissa. "Lahjakkaat pojat" ja "lahjakkaat tytöt" ovat usein menestyneet elämässään hyvin: lyseolaisia on professoreina, kenraaleina, suuryritysten pääjohtajina, kapellimestareina, ministereinä ja monilla muilla aloilla näkyvillä paikoilla .


title: Lahden lyseon lukio

text: Lyseon erityispiirre oli pitkään urheilu: koululaisurheilussa lyseo oli ennen peruskoulua Suomen menestyksekkäin oppikoulu. Kansainvälisesti ainakin toistaiseksi menestyksekkäin suomalainen jalkapallojoukkue on Lahden lyseon joukkue, joka voitti vuonna 1973 ISF:n (kansainvälinen koulu-urheiluliitto) Euroopan mestaruuskisojen pronssin.


title: Lahden lyseon lukio

text: Vaikka lyseossa on aina arvostettu myös henkistä kulttuuria, matematiikka ja luonnontieteet ovat ehkä kuitenkin nykyään tunnusomaisinta toiminnalle. Vuonna 2003 Lyseossa aloitti matemaattis-luonnontieteellinen erikoislinja, johon pyritään erikseen ja joka noudattaa omaa opetussuunnitelmaansa. Kansainvälisissä lukiolaisten tiedeolympialaisissa on lyseolainen sijoittunut mitalisijoille vuosina 2003, 2004 ja 2005.


title: Lahden lyseon lukio

text: Lahden lyseon päärakennus on valmistunut vuonna 1928. Tuon ajan Lahden komeimman rakennuksen (ehkä kaupungintaloa lukuun ottamatta) arkkitehtina oli Hjalmar Åberg, jonka suunnittelema Lahden kartano (nykyinen Historiallinen museo), Lahden yhteiskoulun vanha osa ja Lyseo edelleenkin muodostavat harvinaisen rakennustaiteellisen kokonaisuuden Lahden keskustassa. Lyseon klassista ulkonäköä on kuvattu sanalla "ankara", mutta käytännössä se tarjoaa tälläkin hetkellä avarammat ja ilmavammat tilat opiskeluun kuin moni nykyarkkitehtuurin luomus. Lahdenkadun varressa oleva lukion yksinomaisessa käytössä oleva siipi on valmistunut vuonna 1963. Koko rakennuskompleksi peruskorjattiin vuosina 1988 - 1990.


title: Sidney Kingsley

text: Sidney Kingsley, synt. Sidney Kirschner (22. lokakuuta 1906 New York, New York – 20. maaliskuuta 1995) oli yhdysvaltalainen näytelmäkirjailija. Hän valmistui Cornellin yliopistosta 1928. Kingsley sai Pulitzer-palkinnon vuonna 1933 valmistuneesta näytelmästään "Men in White" (suom. "Lääkärin maailma"). Hänen muihin näytelmiinsä kuuluvat muun muassa "Dead End" (1934), "The Patriots" (1943), "Detective Story" (1949) ja "Darkness at Noon" (1951). Kingsley kirjoitti myös lyhyen aikaa elokuvakäsikirjoituksia.


title: Kundalinijooga

text: Kundaliinijooga on joogan laji. Sitä kutsutaan tietoisuuden joogaksi, sillä se opettaa kannattajiensa mukaan tiedostamaan ja olemaan läsnä nykyhetkessä. Kyseessä on tuhansia vuosia vanha joogamuoto.


title: Kundalinijooga

text: Kundaliinijooga tähtää kehon ja mielen yhteyteen ja tasapainoon. Harrastajien mukaan tietoisuuden jooga lisää fyysistä ja henkistä hyvinvointia.